text: Darwin oli työstänyt kahden vuoden ajan luonnonvalintaa käsittelevää kirjaansa, kun hän 18. kesäkuuta 1858 sai paketin Alfred Wallacelta, joka asui Borneossa. Paketti sisälsi kahdenkymmenen sivun pituisen käsikirjoituksen, jossa kuvattiin evoluutioon liittyvä mekanismi, joka muistutti Darwinin omaa mallia. Darwinilla oli paineita julkaista omat näkemyksensä, ja hän ryhtyi työstämään "tiivistelmää" Lajien synty-teoksestaan. Johdannossa hän kertoi, että tulevassa julkaisussa hän toivoi antavansa tarkan kuvauksen teoriansa taustalla olevista tekijöistä.


title: The Variation of Animals and Plants under Domestication

text: 9. tammikuuta 1860, kaksi päivää Lajien synnyn toisen painoksen julkaisun jälkeen, Darwin palasi työhön alkuperäisen luonnonvalintaa koskevan käsikirjoituksensa kanssa ja ryhtyi laajentamaan kahta ensimmäistä lukua. Hänellä oli runsaasti muistiinpanoja ja kesäkuun puoliväliin mennessä hän oli saanut valmiiksi ensimmäisen version johdannosta, ja kaksi ensimmäistä lukua koskien kyyhkysten kesyttämistä. Darwin ilmeisesti kyllästyi teoksen kirjoittamiseen ja ryhtyi työstämään omaelämäkertaansa. Heinäkuussa 1861 hän aloitti uuden teoksen, "Fertilisation of Orchids", joka julkaistiin toukokuussa 1862.


text: Darwin jatkoi tietojen keräämistä. Hänen omat kokeensa rajoittuivat kasveihin, mutta hän keräsi tietoa muilta tutkijoilta, ja sai jopa jotkin heistä tekemään kokeita puolestaan. Sairastelusta huolimatta työ edistyi ja maaliskuussa 1865 Darwin kirjoitti julkaisijalleen, John Murraylle, että kirjan 7 ensimmäistä lukua ovat valmiina painoon, ja lukuun ottamatta viimeistä lukua, muut ovat hyvin lähellä valmiita (julkaistu teos koostuu 28 luvusta).


text: Darwin oli pohtinut perinnöllisyyttä koskevaa teoriaa pitkään. Toukokuussa 1865 hän lähetti käsikirjoituksen ystävälleen Thomas Huxleylle ja kysyi tämän mielipidettä teoksen julkaisemisesta. Käsikirjoituksen mukana lähettämässään kirjeessä, Darwin luonnehti teoriaa karkeaksi, mutta vakuutti sille olevan runsaasti tukevia todisteita. Huxley huomautti teorian samankaltaisuudesta Georges Leclerc de Buffonin ja sweitsiläisen Charles Bonnetin teorioihin, mutta päätyi lopulta suosittelemaan teoksen julkaisua.


text: Joulun alla 1866 Darwin lähetti valmiin käsikirjoituksen kustantajalle. Käsikirjoituksesta puuttui viimeinen luku. Tammikuun alussa Darwin sai arvion teoksen sivumäärästä, ja kirjoitti kustantajalle olevansa hyvin pahoillaan teoksensa suuresta sivumäärästä.


text: Teosta alettiin mainosta jo vuonna 1865. Darwin sai ensimmäisen vedoksen 1. maaliskuuta 1867. Korjausten tekemisessä auttoi Darwinin tytär Henrietta Emma Darwin. Korjausten lisäksi Darwin myös lisäsi uutta materiaalia. Korjaukset valmistuivat 15. marraskuuta, mutta teoksen hakemiston tekeminen viivästytti julkaisua.


text: "The Variation of Animals and Plants under Domestication" tuli myyntiin 30. tammikuuta 1868, kolmetoista vuotta sen jälkeen kun Darwin oli tehnyt ensimmäiset kokeensa kyyhkysillä.


title: Suuren oopperan kummitus (vuoden 1925 elokuva)

text: Suuren oopperan kummitus, esitetty myös nimellä "Oopperan kummitus" ("The Phantom of the Opera") on Rupert Julianin ohjaama yhdysvaltalainen kauhuelokuvan klassikko vuodelta 1925. Se perustuu Gaston Leroux'n romaaniin "Oopperan kummitus". Elokuvan pääosia näyttelevät Lon Chaney, Sr., Mary Philbin, Norman Kerry, Arthur Edmund Carewe ja Gibson Gowland.


text: "Suuren oopperan kummitus" kärsi ongelmista jälkituotantonsa aikana. Monia kohtauksista kuvattiin ja leikattiin uudelleen. Elokuvan ohjaajaksi on merkitty Rupert Julian, mutta kohtauksia ohjasivat myös Edward Sedgwick ja Lon Chaney. Lavasteista vastasi Ben Carré, joka suunnitteli pariisilaisen oopperan lavasteet Universalin tontille.


text: Elokuva ennakkoesitettiin tammikuussa 1925 Los Angelesissa. Tuottaja Carl Laemmle ei ollut tyytyväinen, ja määräsi uudelleenkuvauksia. Paremmin komediaohjaajana tunnettu Edward Sedgwick valittiin ohjaamaan elokuvalle uuden lopun ja muutamia muita kohtauksia. "Suuren oopperan kummitus" oli uudessa ennakkoesityksessä huhtikuussa, mutta Laemmle ei ollut edelleenkään tyytyväinen palautteeseen. Vain uusi loppukohtaus säilytettiin lisäyksistä, ja tämän jälkeen kuvattiin jälleen uusia kohtauksia, joita ei kuitenkaan valittu lopulliseen versioon.


text: Ensi-iltansa elokuva sai lopulta 6. syyskuuta, ja se oli valtaisa menestys. Elokuvan tekemiseen oli mennyt noin 630 000 dollaria, joista noin 50 000 lisäotoksiin. Se kuitenkin tuotti hieman yli kaksi miljoonaa dollaria.


title: Sotilaspartiohiihto talviolympialaisissa 1936

text: Vuoden 1936 talviolympialaisissa järjestettiin sotilaspartiohiihto näytöslajina Garmisch-Partenkirchenissa, Saksassa. Joukkueita oli yhdeksän. Sotilaspartiohiihto järjestettiin 14. helmikuuta 1936.


title: Berninasola

text: Berninasola (, ) on alppisola kaakkoisessa Sveitsissä Graubündenin kantonissa. Tämä 2 328 metriä korkea sola yhdistää pohjoisen Engadinin ja eteläisen Val Poschiavon laaksot.


title: Berninasola

text: Solassa kulkee maantie ja rautatie (valtatie 29; Rhätische Bahn, Berninan rautatie / Berninabahn). Solan korkeimmalla kohdalla sijaitsee Ospizio Berninan rautatieasema ja hotelli. Sola on merkittävää vedenjakaja-aluetta: solassa sijaitseva Lej Nair -järvi laskee Innjoen kautta Mustaanmereen, mutta toisen järven, Lago Biancon, vedet valuvat etelään, Pojoen kautta Adrianmereen.


title: Baseball-pallo

text: Baseball-pallo on baseballissa käytettävä pallo. Pallossa on kuminen tai korkista valmistettu ydin, joka on ympäröity langalla. Pallo on verhoiltu nahalla. Pallon koko on ympärysmitaltaan 9-9,25 tuumaa (22,86 cm – 23,50 cm). Pallon ytimen ympärille voi olla kiedottuna jopa 1,5 kilometrin verran lankaa.


title: Tongue web

text:
Tongue web on kielen alla olevassa jänteessä oleva lävistys.
Lävistys tehdään 1,2 mm:n lävistysneulalla. Kaikilla tätä jännettä ei ole, tai se saattaa olla liian pieni tai kapea lävistettäväksi. Liian kapeasta jänteestä koru kasvaa myös helposti ulos.


title: Tongue web

text: Jänteessä ei kulje hermostoja tai tärkeitä verisuonia, joten sen lävistäminen on turvallista ja jänteen kudostyypin takia melko kivutonta ja helppoa. Lävistys paranee muutamassa viikossa täysin, ja se on helppo pitää puhtaana käyttämällä alkoholipitoista suuvettä ja vaihtamalla koru vuosittain. Sijaintinsa takia lävistyksen takaisin laittaminen tai korunvaihto voi olla hankalaa. Tongue web on melko huomaamaton lävistys, joka näkyy vain osittain puhuttaessa tai haukotellessa.


title: Sotilaspartiohiihto talviolympialaisissa 1948

text: Vuoden 1948 talviolympialaisissa järjestettiin sotilaspartiohiihto näytöslajina Sankt Moritz'ssa, Sveitsissä. Jokaisesta osumasta vähennettiin yksi minuutti joukkueen tuloksesta. Joukkueita oli kahdeksan. Tapahtuma käytiin 8. helmikuuta 1948.


title: Areopagitica

text: Areopagitica, koko nimeltään Areopagitica: A speech of Mr. John Milton for the liberty of unlicensed printing to the Parliament of England on vuonna 1644 julkaistu poleeminen traktaatti. Sensuurinvastaisen teoksen kirjoitti John Milton. "Areopagitica" on yksi vaikutusvaltaisimmista ja intohimoisimmista sananvapauden puolustamiseksi kirjoitetuista teoksista. Sitä pidetään myös yhtenä kaunopuheisimmista lehdistönvapauden puolustuksista.


title: Areopagitica

text: Teos julkaistiin 23. marraskuuta 1644 Englannin sisällissodan aikana. Teos on nimetty antiikin kreikkalaisen Isokrateen kirjoittaman "Areopagitika"-nimisen puheen mukaan (Areiopagi on Ateenassa sijaitseva kukkula, jolla toimi samanniminen tuomioistuin). Kuten Isokrateella, myöskään Miltonilla ei ollut tarkoituksena välittää sanomaansa suullisesti. Sen sijaan se jaettiin pamfletteina.


title: Areopagitica

text: Milton oli parlamentin kannattaja, mutta puhui voimakkaasti vuoden 1643 lisensointilakia vastaan. hän huomautti, että sensuuri ei ollut ollut osa antiikin Kreikan tai Rooman yhteiskuntia. Teoksessa on runsaasti viittauksia Raamattuun joiden avulla Milton pyrkii vahvistamaan argumenttiaan. Hän joutui itse kärsimään sensuurista, joten asia oli hänelle henkilökohtaisesti läheinen.


title: Ágioi Theódoroi (saari)

text: Ágioi Theódoroi () on pieni Kreikan saari, joka kuuluu Kreetan saariin ja sijaitsee Egeanmereen kuuluvassa Kreetanmeressä noin 400 metriä pohjoiseen Kreetan pohjoisrannikolla sijaitsevasta Agía Marínan kaupungista. Saaren pinta-ala on 0,8152 neliökilometriä ja se on asumaton (vuonna 2011). Hallinnollisesti Ágioi Theódoroi kuuluu Chanián kuntaan, Chanián alueyksikköön ja Kreetan alueeseen.


title: Ágioi Theódoroi (saari)

text: Ágioi Theódoroi kuuluu Natura 2000 -verkostoon ja se on rauhoitettu. Saari muodostaa kansainvälisesti tärkeän lintualueen (IBA). Saari on nimetty Pyhien Theodorosten mukaan.


title: Ágioi Theódoroi (saari)

text: Kallioinen Ágioi Theódoroin saari sijaitsee Egeanmeressä Kreetan edustalla. Saari on osa Chanián kuntaa. Pinta-alaa Ágioi Theódoroilla on 0,8152 neliökilometriä. Keskimäärin saarella on korkeutta merenpinnasta 61,33 metriä. Korkein kohta on 152 metriä merenpinnan yläpuolella. Ágioi Theódoroin vieressä sijaitsee pieni Glarakin (”pieni lokki”) saari.


title: Ágioi Theódoroi (saari)

text:
Ágioi Theódoroi on "phryganan" peittämä. Saaren maaperä on suhteellisen kuiva. Ágioi Theódoroilla vallitsee tyypillinen välimerenilmasto, eli kesät ovat kuumia ja vesisadetta saadaan vähän.
Saarelle on tuotu Kreetan vuoristoista uhanalaisia kri-kri-vuohia eli ”kreetalaisia villivuohia”. Nykyisin saaren kri-kri-populaatiolla on kokoa noin 80 yksilöä. Vuohien turvana saarella on vartija, eikä siellä sallita ihmisen toimintaa tai oleskelua. Sinne on kuitenkin järjestetty veneretkiä, joiden aikana saarella viivytään muutamia tunteja. Kri-krin lisäksi siellä tavataan nisäkkäistä myös rusakkoa. Saarella tavattavia lintuja ovat pikkulepinkäinen, keltanokkaliitäjä, välimerenhaukka, muuttohaukka ja karimetson alalaji "Phalacrocorax aristotelis desmarestii". Uhkia saaren luonnolle ovat esimerkiksi vuohien laiduntaminen sekä isorottien pesiviin lintuihin kohdistama häirintä.


title: Ágioi Theódoroi (saari)

text: Saari on tunnettu aikoinaan muun muassa nimillä "Letoa", "Toullouros" ja "Akytos". Minolaisen kauden aikana se oli pyhä paikka.


title: Ágioi Theódoroi (saari)

text: Venetsialaiset kutsuivat saarta nimellä "San Todaro" tai "San Theodoro". Venetsialaiset rakensivat Kreetaa hallitessaan Ágioi Theódoroin korkeimmalle paikalle monikulmaisen Turluru-nimisen linnoituksen vuonna 1574, sillä he pelkäsivät osmanien maihinnousua Kreetalle. Myös alemmaksi saarelle rakennettiin monikulmainen pienempi San Theodoro -niminen linnoitus. Yhteensä linnoituksille tuli hintaa noin 21 500 dukaattia, mikä oli suuri rahasumma tuohon aikaan. Linnoitusten päällikkö asui yhdessä 70 aseistetun miehensä kanssa saarella pysyvästi, ja he vartioivat Plataniáksen rannikkoa. Linnoituksen miehet eivät kuitenkaan pärjänneet osmaneille, jotka nousivat maihin 13. kesäkuuta 1645 Kreetalle. Linnoituksen päällikkö esitti osmaneille antautuvansa ja avasi heille portit. Kun osmaneita oli porttien sisäpuolella runsaasti, puolustajat sytyttivät ruudin palamaan ja räjäyttivät näin itsensä yhdessä linnoituksen ja osmaneiden kanssa. Osmanit jatkoivat räjäytyksestä huolimatta maihinnousua Kreetalle. Ágioi Theódoroin saari palautui venetsialaisten hallintaan vuosiksi 1650–1699, minkä jälkeen osmanit valloittivat sen takaisin itselleen.


title: Ágioi Theódoroi (saari)

text: Nykyisin saarella on pieni Agíos Theodóroksen kirkko sekä muutamia linnoitusten raunioita.


title: Ágioi Theódoroi (saari)

text: Erään legendan mukaan aikoinaan ei Ágioi Theódoroia eikä sen vieressä olevaa pientä Glarakin saarta ollut olemassa. Eräänä aamuna auringon noustessa Plataniáksen asukkaat näkivät suuren hirviön ja sen poikasen nousevan merestä Plataniáksen edustalla ja uhkaavan kylän asukkaiden taloja. Legendan toisen version mukaan hirviö oli valtava karhu, jolla oli pentu mukanaan. Asukkaat kauhistuivat hirviön karjunnasta ja juoksivat katsomaan mitä tapahtui.


title: Ágioi Theódoroi (saari)

text: Paikalliset asukkaat lähtivät nuolien ja heitettävien keihäiden kanssa tappamaan hirviön. Hirviö osoittautui harmittomaksi ja alkoi valmistautua hyökkäykseen suojellakseen itseään ja poikastaan. Hirviöiden lähestyessä eräs kylän nainen polvistui rukoilemaan Neitsyt Mariaa ja Pyhää Yrjöä, jotta kylä asukkaineen pelastuisi. Tämän jälkeen hirviö poikasineen muuttui kahdeksi suureksi kiveksi eli Ágioi Theódoroiksi ja Glarakiksi. Suuri luola Ágioi Theódoroissa on legendan mukaan hyökkäävän hirviön kita.


title: Ágioi Theódoroi (saari)

text: Yhden version mukaan merestä nouseva hirviö tahtoi niellä viereisen Agía Marínan kylän. Kreikkalaisen mytologian meren jumala Poseidon pelasti kylän muuttamalla hirviön kiveksi eli nykyiseksi Ágioi Theódoroiksi.


title: Suuren oopperan kummitus (vuoden 1943 elokuva)

text: Suuren oopperan kummitus () on vuonna 1943 ensi-iltansa saanut yhdysvaltalainen kauhuelokuva, joka perustuu Gaston Leroux’n romaaniin "Oopperan kummitus". Elokuvan ohjasi Arhur Lubin ja siinä näyttelivät muun muassa Nelson Eddy, Susanna Foster ja Claude Rains.


text: "Suuren oopperan kummitus" sai kaksi Oscar-palkintoa, parhaasta lavastuksesta ja kuvauksesta. Lisäksi se oli ehdolla parhaasta musiikista ja äänityksestä.


title: Intiankyttyrädelfiini

text: Intiankyttyrädelfiini ("Sousa chinensis") on ryhädelfiineihin kuuluva delfiinilaji, joka elää Kaakkois-Aasiassa. Nisäkäsnimistötoimikunnan ehdotus lajin uudeksi suomenkieliseksi nimeksi on kyttyrädelfiini. Intiankyttyrädelfiinin uhanalaisuusluokitus on vaarantunut. Intiankyttyrädelfiini on joskus väritykseltään vaaleanpunainen. Sillä on yksi sukulaislaji, afrikankyttyrädelfiini ("Sousa teuszii").


title: Antti Tyrväinen (jääkiekkoilija)

text: Antti Tyrväinen (s. 3. huhtikuuta 1989 Seinäjoki) on suomalainen jääkiekkoilija, joka edustaa SM-liigajoukkue Pelicansia. Hän on pelipaikaltaan oikea laitahyökkääjä, mutta osaa pelata myös keskellä.


title: Antti Tyrväinen (jääkiekkoilija)

text: Tyrväisen vahvuuksia ovat taklaaminen, luistelu sekä vastustajan ärsyttäminen. Hänen heikkoutenaan voidaan pitää ajoittaista jäähyherkkyyttä.


title: Antti Tyrväinen (jääkiekkoilija)

text: Antti Tyrväinen syntyi Seinäjoella ja aloitti luistelukoulun Seinäjoen Hockey Teamissa, mutta muutti jo esikouluikäisenä Lahteen. Tyrväinen on pelannut juniori-uransa Kiekko-Reippaan ja Pelicansin joukkueissa. Hän pitää itseään Kiekko-Reippaan kasvattina. Tyrväinen voitti keväällä 2007 A-nuorten SM-kultaa Pelicansissa.


title: Antti Tyrväinen (jääkiekkoilija)

text: Tyrväinen debytoi jääkiekon SM-liigassa kaudella 2008–2009, jolloin hän sai tililleen viisi runkosarjaottelua ja yhden playoff-ottelun. Samalla kaudella hän pelasi kolme ottelua lainalla Mestis-joukkue HeKissä. Hän sai marraskuussa 2009 yhden ottelun pelikiellon tapeltuaan kolmannessa Mestis-ottelussaan Vaasan Sportin Antti Uittoa vastaan.


title: Antti Tyrväinen (jääkiekkoilija)

text: Tyrväinen pelasi tulokaskaudellaan 2009–2010 SM-liigassa 32 ottelua ja teki pisteitä 8+3=11. Jäähyminuutteja hän keräsi 94. Tyrväinen pelasi myös 25 ottelua HeKissä, jossa teki pisteitä 10+9=19.


title: Antti Tyrväinen (jääkiekkoilija)

text:
Kaudella 2010–2011 Tyrväinen teki läpimurtonsa SM-liigassa ja 52 runkosarjaottelussaan 14+9=23 pistettä. Hän oli Pelicansin toiseksi paras maalintekijä Jakub Šindelin jälkeen. Tyrväinen oli 186 minuutillaan koko SM-liigan jäähykuningas. Rouhiva pelityyli poiki mahdollisuuden myös rapakon takana, jossa pelatut kaksi kautta AHL:ssä eivät kuitenkaan poikineet mahdollisuutta pelata NHL:ää. Kesällä 2013 Tyrväinen teki vuoden sopimuksen Jokereiden kanssa. Keväällä 2014 Tyrväinen teki vuoden sopimuksen ja keväällä 2015 Tyrväinen kahden vuoden jatkosopimuksen Ilveksen kanssa.
Tyrväinen taklasi Tapparan Kristian Kuuselaa päähän 13. marraskuuta 2015. Hän sai taklauksestaan yhdeksän ottelun pelikiellon. Joulukuussa 2015 hän purki sopimuksensa Ilveksen kanssa ja siirtyi loppukaudeksi Ruotsin Färjestad BK:hon. 11. lokakuuta 2016 hän teki sopimuksen Pelicansin kanssa kevääseen 2018 saakka.


title: Antti Tyrväinen (jääkiekkoilija)

text: Tyrväinen sai saman kuun aikana liiga-historian viidenneksi pisimmän pelikiellon (12 ottelua) taklattuaan HPK:n Joonas Lehtivuorta. Pelicans putosi puolivälierissä hävittyään sarjan KalPalle voitoin 4-1.


title: Antti Tyrväinen (jääkiekkoilija)

text: Tammikuussa 2018 Tyrväinen teki kahden vuoden mittaisen jatkosopimuksen Pelicansin kanssa.


title: Antti Tyrväinen (jääkiekkoilija)

text: Tyrväinen pelasi alle 18-vuotiaiden MM-kilpailuissa vuonna 2007. Hän edusti Suomen A-maajoukkuetta ensimmäisen kerran Moskovan Channel One Cupissa 16. joulukuuta 2010 ottelussa Tšekkiä vastaan.


title: Antti Tyrväinen (jääkiekkoilija)

text: Antin pikkuveli Juhani Tyrväinen on myös jääkiekkoilija. Heidän isänsä on entinen jalkapalloilija Vesa Tyrväinen.


title: Suuren oopperan kummitus

text: Suuren oopperan kummitus voi viitata seuraaviin elokuviin:


title: Mölnlycke

text: Mölnlycke on Härrydan kunnan keskustaajama länsi-Ruotsissa, Länsi-Götanmaan läänissä lähellä Göteborgia. Mölnlycke kuuluu pääosin Härrydan kuntaan, mutta osittain myös Mölndalin kuntaan. Taajamassa oli vuoden 2010 lopussa 15 608 asukasta.


title: Ospedale di Santa Maria della Scala

text: Ospedale di Santa Maria della Scala on museo- ja kulttuurikeskus Italian Sienassa. Se ehti toimia Sienan sairaalana yli 800 vuotta.


title: Ospedale di Santa Maria della Scala

text: Ospedale perustettiin 1000-luvulla pyhiinvaeltajille, jotka kulkivat Via Francigenaa. Reitti kulki Keski-Euroopasta Roomaan ja kiersi Sienan ohi. Tästä Ospedale kehittyi hyväntekeväisyyslaitokseksi, joka auttoi sienalaisia vaikeina aikoina, sekä orpokodiksi ja sairaalaksi. Se sai paljon lahjoituksia ja 1400-luvulla sitä johtaneella säätiöllä oli varaa koristella sairaalakirkko sekä sairaalan käytävät ja potilassalit.


title: Ospedale di Santa Maria della Scala

text: Ospedalesta tuli Sienan tärkein sairaala. Tässä tehtävässä se jatkoi vuoteen 1995, jolloin avattiin uusi sairaala. Freskot esiteltiin heti yleisölle ja valtavasta sairaalarakennuksesta on tarkoitus kehittää Sienan johtava museo- ja kulttuuritila. Siellä toimii jo "Museo Archeologico", missä järjestetään vaihtuvia näyttelyitä. "Pinacoteca Nazionale" siirretään myöhemmin Ospedaleen.


title: Ospedale di Santa Maria della Scala

text: Tämä vuoden 1380 paikkeilla rakennettu suuri sairaalasali koristeltiin 1400-luvun jälkipuoliskolla freskoilla, jotka kertovat Ospedalen historiasta ja sen toiminnasta hyväntekeväisyyslaitoksena. Taiteilijat olivat Lorenzo di Pietro, alias Vecchietta, ja Domenico di Bartolo. Isoja freskoja on kahdeksan, neljä kummallakin seinällä, ja päätyseinässä on lisäksi kolme freskoa. Aiheet ovat lähes kauttaaltaan maallisia, mikä oli 1400-luvulla erittäin harvinaista. Maalauksissa on paljon yksityiskohtia sienalaisten elämästä. Vasen seinä esittelee Ospedalen historiaa ja oikea seinä sairaalan hyväntekeväisyystoimintaa. Sairaalan nimi "Dell Scala" tulee taivaaseen johtavista portaista ("scala").


title: Ospedale di Santa Maria della Scala

text: Vecchiettan vuosina 1446-1449 maalauksin koristelema sairaalan kappeli on nimetty pyhän naulan ("chiodo") mukaan, jonka väitetään olevan pyhäinjäännös kappelissa aikoinaan pidetystä krusifiksista. Vecchiettan maalausten hieman vaikeaselkoiset aiheet ovat Vanhasta testamentista. Freskot ovat sikäli Sienassa poikkeuksellisia, ettei niissä keskitytty Neitsyt Mariaan. Alttaritauluna on kuitenkin Domenico di Bartolon "Madonna della Misericordia", jossa Maria suojele sienalaisia viitallaan.


title: Ágioi Theódoroi

text: Ágioi Theódoroi (, ”Pyhät Theodorokset”) voi viitata seuraaviin kohteisiin Kreikassa:


title: Metsävästäräkki

text: Metsävästäräkki ("Dendronanthus indicus") on itäaasialainen varpuslintu. Se on sukunsa ainoa laji, ja liikuttaa pyrstöänsä muista västäräkeistä poiketen sivusuunnassa. Metsävästäräkin elinympäristö ulottuu Venäjän Kaukoidästä etelään Kiinan etelä- ja kaakkoisosiin, Japanin eteläosiin (Lounais-Honshu, Luoteis-Kiushu), sekä paikoin Intian koillisosiin. Johann Friedrich Gmelin kuvaili lajin holotyypin Intiasta 1789.


title: Viola Malmi

text: Viola Malmi (14. maaliskuuta 1932 Kontupohja, Karjalan ASNT –  15. maaliskuuta 2010 Petroskoi) oli petroskoilainen balettimestari, kansantanssinopettaja ja perinteentutkija. Viola Malmi omisti elämänsä karjalaiselle kulttuurille. Karjalan kansantanssien elvyttäjänä häntä nimitettiin tanssialan Lönnrotiksi, sillä hän keräsi talteen karjalaista tanssi-, juhla- ja leikkiperinnettä ja julkaisi niitä käsitteleviä kirjoja Venäjällä ja Suomessa.


title: Viola Malmi

text: Viola Malmin äiti oli Karjalan tanssitaiteen ja Kantele-yhtyeen perustajien joukkoon kuulunut balettimestari Helmi Malmi, joten jo kotonaan hän imi itseensä tanssimaailman henkeä. Näyttelijäksi hän valmistui vuonna 1957 Leningradin valtiollisesta teatteri-instituutista. Oltuaan melkein kymmenen vuotta Riian nuorisoteatterin ja Petroskoin venäläisen draamateatterin näyttämöllä Viola Malmi aloitti opinnot Leningradin konservatorion balettimestariosastolla.


title: Viola Malmi

text: Malmi oli petroskoilaisten Karjala- ja Karjalainen Gornitsa -yhtyeiden perustaja. Karjalaa hän johti vuosina 1973–1988 ja Gornitsaa 1988–2001. Hän on ohjannut tansseja muun muassa Suomalaisen teatterin näytelmissä Kalevala ja Kanteletar. Hän elvytti muun muassa Kižin saaren kansanperinnejuhlat ja Kintahan kylän perinnejuhlat ja johti niitä. Malmi elvytti inkeriläisia röntyskä-tansseja ja toi Röntyskä-ryhmän esiintymään Suomeenkin.


title: Viola Malmi

text: Suomessa hän toimi muun muassa Oriveden kansantanssikurssien opettajana. Hän oli 1990-luvulla vietettyjen Kontiolahden Taikayö -tapahtumien sielu ja oli järjestämässä kansanperinteeseen pohjautuvia laskiaisjuhlia Kontiolahdessa ja Tohmajärvellä. Hän ohjasi Joensuussa Motoran 25-vuotisjuhlaesityksen Karjalan neidot 1994. Gornitsa ja Ranuan Kalevala-ryhmä tekivät vuosina 1995-2004 seitsemän Kalevalaan pohjautuvaa suurproduktiota, jotka Malmi käsikirjoitti ja ohjasi.


title: Suvantovästäräkki

text: Suvantovästäräkki ("Motacilla capensis") on västäräkkien sukuun kuuluva afrikkalainen varpuslintu. Sen esiintymisalue käsittää mantereen eteläosan Kongosta, Lounais-Ugandasta ja Länsi-Keniasta Etelä-Afrikkaan. Siitä tunnetaan kolme alalajia. Carl von Linné kuvaili lajin holotyypin Hyväntoivonniemeltä vuonna 1766.


title: Madagaskarinvästäräkki

text: Madagaskarinvästäräkki ("Motacilla flaviventris") on Madagaskarin kotoperäinen varpuslintu. Gustav Hartlaub kuvaili lajin holotyypin Madagaskarin Bombetoke Baysta vuonna 1860.


title: Koskivästäräkki

text: Koskivästäräkki, aikaisemmalta nimeltään afrikanvuorivästäräkki ("Motacilla clara") on afrikkalainen varpuslintu. Toisin kuin useimmat västäräkit, koskivästäräkki elää hyvin metsäisillä alueilla, mutta sekin viihtyy vesien läheisyydessä. Linnun elinalue käsittää pääosan Sahelin eteläpuolista Afrikkaa Malista ja Sierra Leonesta itään Etiopian ylängöille, ja etelään Etelä-Afrikkaan ja Swazimaahan. Siitä tunnetaan kolme alalajia. Richard Bowdler Sharpe kuvaili lajin holotyypin Simienvuorilta Etiopiasta 1908.


title: La Carrière de Suzanne

text: La Carrière de Suzanne on Éric Rohmerin lyhytelokuva vuodelta 1963. Se "on sarjan Six contes moraux" toinen elokuva. Elokuvaa ei ole esitetty julkisissa teatterinäytännöissä.


title: La Carrière de Suzanne

text: Elokuvan keskushenkilö on opiskelija Bertrand, joka on toivoton tapaus suhteessaan toiseen sukupuoleen, silti rakkaus ja halu ovat hänelle moraalinen ongelma. 17 mm:n filmille kuvattu mustavalkoinen elokuva on teknisesti heikompi kuin hänen myöhemmät moraalitarinansa, mutta Rohmerin dialogi ja kyky esittää elävän elämän tilanteina elokuvana on kuitenkin taidokasta.


title: Vahakabinetin arvoitus

text: Mystery of the Wax Museum on yhdysvaltalainen kauhuelokuva vuodelta 1933. Sen ohjasi Michael Curtiz, ja siinä näyttelivät mm. Lionel Atwill, Fay Wray, Glenda Farrell ja Frank McHugh.


title: Vahakabinetin arvoitus

text: "Mystery of the Wax Museum" oli ensimmäisiä värillisiä kauhuelokuvia ja ensimmäinen, jota levitettiin teattereissa laajalti. Siinä käytettiin 2-komponenttista Technicolor-järjestelmää.


title: Vahakabinetin arvoitus

text: Elokuvaa luultiin pitkään kadonneeksi, mutta alkuperäinen kinofilmi löytyi Jack Warnerin kotoa 1969. Elokuvasta oli tätä ennen tehty uusintaversio vuonna 1953, "Vahakabinetti", jossa pääosaa esitti Vincent Price. "Vahakabinetti" oli myös yksi ensimmäisiä 3D-elokuvia.


title: Vahakabinetin arvoitus

text: Valtion filmitarkastamo kielsi elokuvan kokonaan heti tuoreeltaan vuonna 1933 eikä elokuva ole koskaan saanut Suomessa virallista ensi-iltaa valkokankaalla.


title: Nik Zupančič

text: Nik Zupančič (s. 3. lokakuuta 1968 Ljubljana, Slovenian ST, Jugoslavia) on slovenialainen entinen jääkiekkoilija, joka toimii Slovenian A-maajoukkueen päävalmentajana. Hän oli pelipaikaltaan keskushyökkääjä. Zupančič pelasi suurimman osan urastaan kotimaansa joukkueissa Jugoslavian ja Slovenian pääsarjoja, mutta hän pelasi urallaan myös Suomessa, Ruotsissa ja Itävallassa. Zupančič laukoi oikealta.


title: Nik Zupančič

text: Zupančič aloitti pääsarjauransa Olimpija Ljubljanan joukkueessa Jugoslavian liigassa kaudella 1984–1985. Kauden 1987–1988 hän pelasi samaa sarjaa nykyisestä Kroatiasta kotoisin olevan Medveščak Zagrebin joukkueessa, mutta Zupančič vietti kuitenkin kahdeksan seuraavaa kautta taas Olimpijassa. Välillä Jugoslavian sosialistisen liittotasavallan hajottua joukkue siirtyi kaudeksi 1991–1992 pelaamaan Jugoslaviasta itsenäistyneen Slovenian pääsarjaan. Zupančič voitti Slovenian-mestaruuden vuosina 1995 ja 1996. Kauden 1996–1997 hän pelasi samaa sarjaa HK MK Bledin paidassa.


title: Nik Zupančič

text: Kaudeksi 1997–1998 Zupančič siirtyi Itävallan pääsarjajoukkue VEU Feldkirchin riveihin. Hän oli tehoilla 29+15=44 joukkueen toiseksi paras maalintekijä ja kolmanneksi paras pistemies. Zupančič sijoittui koko ÖEL:n maalipörssissä neljänneksi. Hän edusti Feldkirchia liigan ohella myös EHL:ssä sekä kaudella 1997–1998 että 1998–1999, joista ensimmäisellä kaudella joukkue voitti turnauksen. Kaudeksi 1999–2000 Zupančič siirtyi SM-liigajoukkue JYPiin. Hänestä tuli liigan kaikkien aikojen ensimmäinen slovenialaispelaaja. Zupančič muodosti Jaroslav Bednářin ja Petr Tonin kanssa toimivan "Varsovan liiton ketjun" ja oli JYPin neljänneksi paras pistemies tehoilla 12+18=30.


title: Nik Zupančič

text: Zupančič siirtyi kaudeksi 2000–2001 Elitserienin nousijajoukkue Timrå IK:n riveihin Ruotsiin, mutta palasi sieltä kesken kauden Olimpija Ljubljanaan, jossa hän voitti kauden päätteeksi Slovenian-mestaruuden. Zupančič pelasi seuraavan kauden 2001–2002 samaa sarjaa HK Jesenicessa ja voitti koko Slovenian liigan piste-, maali- ja syöttöpörssin tehtyään 13 runkosarjaottelussa tehot 19+22=41. Hän edusti Jesenicea samalla kaudella myös Interligassa. Kaudeksi 2002–2003 Zupančič siirtyi ÖEL-joukkue EHC Lustenaun riveihin. Joukkue putosi kauden päätteeksi sarjatasoa alemmas Nationalligaan ja hän voitti kahdella seuraavalla kaudella Lustenaun sisäisen piste- ja maalipörssin. Kaudella 2003–2004 Zupančič sijoittui ÖNL:n pistepörssissä neljänneksi ja kaudella 2004–2005 toiseksi, jolloin hänen edellään oli vain EK Zell am Seen Jozef Dano. Lustenau eteni keväällä 2005 aina sarjan finaaleihin saakka, mutta mestaruuden vei nimiinsä kuitenkin EK Zell am See otteluvoitoin 3–1.


title: Nik Zupančič

text: Kaudeksi 2007–2008 Zupančič palasi Olimpija Ljubljanaan pelaamaan Itävallan pääsarja Erste Bank Eishockey Ligaa. Hän vietti siellä kaksi kautta, jonka jälkeen Zupančič pelasi vielä kauden 2009–2010 maan kolmanneksi korkeimmalla sarjatasolla Österreichische Eishockey-Oberligassa. Hän voitti joukkueen sisäisen piste- ja maalipörssin tehoilla 15+18=33. Zupančič lopetti pelaajauransa 41-vuotiaana kevääseen 2010.


title: Nik Zupančič

text: Zupančič edusti Sloveniaa A-sarjan MM-kilpailuissa vuonna 2002 sekä B-sarjan/I-divisioonan MM-kilpailuissa vuosina 1998, 1999, 2000, 2001 ja 2004. Vuosien 2001 ja 2004 I-divisioonan turnaukset päättyivät A-lohkon kultaan ja sarjanousuun A-sarjatasolle. Zupančič voitti koko vuoden 2001 turnauksen tehotilaston lukemalla +16 ja hänellä oli paras aloitusprosentti (76,25 %). Hän jakoi turnauksen syöttöpörssin voiton joukkuetoverinsa Dejan Kontrecin kanssa sekä pistepörssin toisen sijan Yhdistyneen kuningaskunnan Tony Handin kanssa tehoilla 5+11=16. Heidän edellään pistepörssissä oli vain Zupančičin joukkuetoveri Ivo Jan. Hän voitti myös vuoden 2000 B-sarjan turnauksen maalipörssin seitsemällä osumallaan.


title: Nik Zupančič

text: Zupančič edusti Sloveniaa myös C-sarjan MM-kilpailuissa vuosina 1993, 1994, 1995, 1996 ja 1997, joista viimeisin turnaus päättyi sarjanousuun B-sarjaan. Hän edusti ennen Slovenian itsenäistymistä myös Jugoslaviaa C-sarjan MM-kilpailuissa vuonna 1989 ja B-sarjan MM-kilpailuissa vuonna 1991. Zupančič pelasi myös alle 20-vuotiaiden B-sarjan MM-kilpailuissa vuonna 1988.


title: Nik Zupančič

text: Zupančič toimi Slovenian A-maajoukkueen apuvalmentajana Matjaž Kopitarin johtamassa valmennustiimissä vuodet 2010–2015. Ennen joulukuuta 2010 hän ehti valmentaa myös yhdysvaltalaisen John Harringtonin alaisuudessa ennen hänen potkujaan. Zupančič valmensi Sloveniaan näin ollen Sotšin olympiakisoissa 2014 sekä niiden karsinnoissa, A-sarjan MM-kilpailuissa vuosina 2011 ja 2013 sekä IA-divisioonan MM-kilpailuissa vuosina 2012 ja 2014, jolloin molemmat turnaukset päättyi kultaan.


title: Nik Zupančič

text: Kaudeksi 2015–2016 Zupančič nimettiin Slovenian A-maajoukkueen päävalmentajaksi. Hän johdatti joukkueen vuoden 2016 IA-divisioonan MM-kilpailuissa kultaan ja sarjanousuun A-sarjaan.


title: Palautusnumero

text: Palautusnumero ( tai on viitenumero tai koodi, jonka tavarantoimittaja antaa ostajalle virheellisen tai puutteellisen tuotteen palautusta varten. Palautusnumeron saaminen edellyttää sopimusta ostajan ja tuotteen myyjän välillä siitä, että myyjä lupaa korjata tai korvata tuotteen sen palautusta vastaan. Palautusnumeroa käytetään erityisesti postimyynnissä.


title: Podosphaera plantaginis

text: Podosphaera plantaginis on kotelosienten ryhmään lukeutuva härmäsieni, joka Suomessa esiintyy heinäratamon ("Plantago lanceolata") sienipatogeeninä. Kasvukauden aikana, kesällä, patogeeni alkaa näkyä kasvin lehdellä muistuttaen jauhomaista pölyä. Härmäsieni hankkii ravintonsa kasvista ulottamalla syömäjuurensa, haustoriansa, kasvin epidermin soluihin. Hyödyntämällä kasvin ravintovarastoa härmäsieni vähentää isäntänsä fotosynteesitehokkuutta, ehkäisee kasvua ja pienentää tuottoa sekä yhdessä muiden ympäristön stressitekijöiden kanssa saattaa aiheuttaa isäntäyksilöiden kuolemia.


title: Podosphaera plantaginis

text:
Härmäsieni talvehtii kasvissa joko lepoitiöinä tai rihmastona kasvin leposilmuissa. Joka talvi paikallinen härmäsienipopulaatio romahtaa. Paikallinen epidemia alkaa kesäkuun lopulla tai heinäkuun alussa ja leviää kuromaitiöiden avulla.
Syyskuuhun mennessä suurin osa kasveista populaation sisällä voi olla infektoituneita. Härmäsienen infektoimia heinäratamon populaatioita voidaan löytää yli sadalta kasvupaikalta Ahvenanmaalta, ja sen esiintymisellä on huomattavia vuotuisia vaihteluita.


title: Lai Châu

text: Lai Châu on kaupunki Vietnamin pohjoisosassa, samannimisen maakunnan pääkaupunki. Vuonna 1999 kaupungissa oli noin 11 600 asukasta.


title: SKP:n tukisäätiö

text: SKP:n tukisäätiö oli Suomen Kommunistisen Puolueen varallisuutta hallinnoinut säätiö. Tukisäätiö perustettiin vuonna 1986, ja se teki konkurssin 1992. Sääntöjensä mukaan säätiön tarkoituksena oli edistää SKP:n, sen piirijärjestöjen ja osastojen sekä koko kansandemokraattisen liikkeen toimintaa. Säätiön hallitus valittiin SKP:n poliittisen toimikunnan jäsenistä.


title: SKP:n tukisäätiö

text: Tukisäätiö perustettiin vuonna 1986, kun SKP uudisti taloudenhoitonsa. Säätiölle siirrettiin miljoonien omaisuus, joka oli syntynyt varsinkin Koiton talon ja muiden kiinteistöjen myynnistä. Säätiön johto oli tiukasti SKP:n enemmistöjohdon käsissä, ja yksi järjestelyjen tarkoituksista oli pitää varallisuus puolueen taistolaisen opposition ulottumattomissa. Neuvostoliiton kommunistinen puolue lopetti SKP:n enemmistön avustamisen samana vuonna. Tukisäätiö sai rahat Sosialististen maiden yhteistyöyhdistyksen (SSYY, myöhemmin Sinistra) kautta. SSYY:lle omaisuudet tulivat Fexima Oy:ltä ja sen sisaryrityksiltä. Säätiö sai 10 miljoonaa vuonna 1987, 26,8 miljoonaa 1988 ja 3,5 miljoonaa 1989. Tukisäätiö lahjoitti varoja SKP:lle säännöllisesti. Vuonna 1987 säätiö jakoi puolueelle 9,6 miljoonaa, 1988 23,3 miljoonaa, 1989 3,5 miljoonaa ja 1990 17 miljoonaa. Muille siirtyi 1990 7 miljoonaa markkaa.


title: SKP:n tukisäätiö

text: 1990-luvun alussa SKP pyrki siirtämään varallisuutensa Vasemmistoliitolle. Vasemmistoliitto sai tukisäätiöltä 26 miljoonaa vuosina 1990–1992. Tukisäätiön lisäksi varoja siirrettiin monien muiden organisaatioiden kautta. Kirjavat järjestelyt ja sijoitukset epäonnistuivat pian lamakauden alkamisen myötä, ja markat hupenivat niin, ettei pian ollut enää mitään jaettavaa. Säätiö meni konkurssiin SKP:tä seuraten loppuvuonna 1992. SKP:n järjestöt ja yhtiöt olivat taanneet velkojaan ristiin ja samassa yhteydessä kaatuivat myös muun muassa Helsingin Kulttuuritalo Oy ja Kansan Keskus-Kassa. Säätiö oli tuolloin 12 miljoonaa velkaa Postipankille, ja sillä oli 300 000 markan arvosta omaisuutta. Konkurssiasiaa käsiteltiin oikeudessa vielä vuonna 2001.


title: SKP:n tukisäätiö

text: Säätiön asiamiehenä toimi vuonna 1990 SKP:n taloudenhoitaja Ossi Viljakainen. Hallituksen jäseniä olivat Jarmo Wahlström, Aarno Aitamurto, Heljä Tammisola, Tatjaana Huhtala, Erkki Kauppila, Timo Laaksonen, Tanja Lehmuskoski, Pekka Peltola ja Mirja Ylitalo.


title: The Wolfman

text: The Wolfman on vuonna 2010 ensi-iltansa saanut uudelleenfilmatisointi vuoden 1941 kauhuelokuvasta "Ihmissusi". Juonta on kuitenkin muutettu huomattavasti.


title: The Wolfman

text: Joe Johnstonin ohjaaman elokuvan keskeisissä rooleissa esiintyvät Benicio del Toro, Anthony Hopkins, Emily Blunt, Hugo Weaving ja Geraldine Chaplin.


title: The Wolfman

text: Helsingin Sanomien Nyt-liitteessä kolme kriitikkoa antoi elokuvalle pistekeskiarvon 2,3.


title: La Boulangère de Monceau

text: La Boulangère de Monceau on Éric Rohmerin lyhytelokuva vuodelta 1962. Se on ensimmäinen Rohmerin moraalielokuvien sarjassa Six contes moraux. Siinä on jo nähtävissä Rohmerin tuleva tyyli: luonnollinen kuvaus, minä-muotoinen ironen kerronta ja kuva "tuntemattomasta" naisesta.


title: La Boulangère de Monceau

text: Pääosaa, lainopiskelijaa esittää elokuvan tuottaja Barbet Schroeder. Opiskelija yrittää tavoittaa leipomon kauniin työntekijän huomion.


title: Intianlootus

text: Intianlootus ("Nelumbo nucifera") on tunnettu Aasiassa kasvava vesikasvilaji, joka kuuluu lootuskasvien heimoon. Intianlootus on toinen reliktisen heimon sisältämästä vain kahdesta jäljellä olevasta lajista, toinen on pohjoisamerikkalainen amerikanlootus ("Nelumbo lutea"). Lootukset on ulkonäkönsä perusteella aiemmin sijoitettu jopa samaan sukuun lumpeiden ("Nymphaea") kanssa, vaikka nykyisen taksonomian mukaan ne kuuluvat eri lahkoihinkin, lootukset "Proteales"-lahkoon ja lumpeet "Nymphaeales"-lahkoon.


title: Intianlootus

text: Intianlootuksella on suuret kilpimäiset, vettähylkivät lehdet. Lootuksenkukat ovat suuret, punertavat ja kovakuoriaispölytteiset. Spiraalimaisesti sijaitsevia terälehtiä on 22–30, keltaisia heteitä on 200–300. Hedelmät ovat pähkinämäiset ja ne kehittyvät laajentuneeseen kukkapohjukseen uponneena.


title: Intianlootus

text: Intianlootuksen luontainen levinneisyysalue kattaa Etelä- ja Kaakkois-Aasian, Iranista Koreaan ja Pohjois-Australiaan ulottavan alueen. Se sisältää muun muassa Intian, Etelä-Kiinan ja Indokiinan.


title: Intianlootus

text:
Intianlootus on merkittävä hyötykasvi. Esimerkiksi sen juurta ja siemeniä käytetään ravintona aasialaisissa keittiöissä.
Intianlootus on myös suosittu laji kasvitieteellisissä puutarhoissa. Suomessa lootuksen voi nähdä ainakin Helsingin yliopiston kasvitieteellinen puutarhan kasvihuoneen lummehuoneessa, missä se kasvaa muun muassa parananjättilumpeen ("Victoria cruziana") kanssa.


title: Intianlootus

text: Lisäksi intianlootus on suosittu koristekasvi. Sen kuivattuja kukkapohjuksia käytetään kukka-asetelmissa.


title: Intianlootus

text: Intianlootus on Intian ja Vietnamin kansalliskukka.


title: Mega Man 10

text: Mega Man 10 on Inti Createsin kehittämä ja Capcomin julkaisema retrotyylinen tasohyppely, joka on jatkoa "Mega Man 9" -pelille. Peli on julkaistu maaliskuussa . Pelissä voi valita pelattavaksi hahmoksi Mega Manin tai Proto Manin. Peliin voi ostaa PlayStation Networkista "Bass-mode"- päivityksen, jolloin pelissä voi valita pelattavaksi hahmoksi myös Bassin.


title: Mega Man 10

text: Vaarallinen roboenssavirus tartuttaa robotteja ympäri maailmaa, ja myös Mega Manin sisko Roll sairastuu siihen. Muutaman kuukauden kuluttua osa tartunnan saaneista sekoaa viruksen vaikutuksesta ja alkaa vallata maailmaa väkivaltaisin keinoin.


title: Mega Man 10

text: Tohtori Wilyn ilma-alus saa osuman ja tekee pakkolaskun suoraan tohtori Lightin kotipihaan. Wily kertoo yrittäneensä viime aikoina keksiä lääkettä roboenssan pysäyttämiseksi, mutta hänen lääkkeentekolaitteensa varastettiin. Hätääntynyt Wily tahtoo koneensa osat heti takaisin ja rukoilee apua Mega Manilta ja hänen ystäviltään.


title: Mega Man 10

text: Tohtori Light ja muut uskovat, ettei Wilylla ole pahat aikeet mielessä. Siispä Mega Man lähetetään hakemaan koneen osia kahdeksalta robottimestarilta, jotta Roll ja kaikki muutkin robotit voitaisiin parantaa mahdollisimman pian. Myös Proto Man, Mega Manin yksinäinen isoveli, ojentaa auttavan kätensä roboenssan pysäyttämiseksi. Lisäksi edellisestä pelistä poissaollut Bass tekee paluun ja lähtee omin päin haastamaan robottimestarit.


title: Mega Man 10

text: Juuri kun kaikki lääkekoneen osat on kerätty, Tohtori Wily katoaa ja vie koneen mukanaan. Samaan aikaan Wily paljastaa maailmalle että hän on koko Roboenssan takana ja että parannus on tarjolla ainoastaan niille jotka tulevat työskentelemään Wilyn alaisuuteen. Kaiken lisäksi Mega Man itse saa tartunnan ja kaikki toivo Wilyn pysäyttämiseen näyttää olevan mennyttä. Roll kuitenkin kertoo että hän ei ollut käyttänyt hänelle annettua lääkettä ja antaa sen Mega Manille. Mega Man parantuu ja lähtee Wilyn linnoitukseen luvaten samalla tuovansa takaisin tarpeeksi lääkettä kaikille. Taisteltuaan linnoituksen lävitse Mega Man voittaa jälleen Wilyn. Lopuksi Mega Man huomaa että Tohtori Wily itse on sairastunut (ei nähtävästi kuitenkaan Roboenssaan koska se tarttuu vain robotteihin). Mega Man vie tohtorin sairaalaan josta Wily kuitenkin karkaa pari päivää myöhemmin. Luultavasti kiitollisuudenvelassa, Wily jättää jälkeensä suuren määrän lääkkeitä joilla voidaan parantaa kaikki Roboenssaan sairastuneet robotit.


title: Zeppelin-museo

text: Zeppelin-museo on Friedrichshafenissa sijaitseva ilmalaivamuseo, joka avattiin vuonna 1996.


title: Zeppelin-museo

text: Museon ydin on 33-metrinen kopio LZ 129 Hindenburg -ilmalaivasta, jonka rakensi Zeppelin GmbH.


title: Zeppelin-museo

text: Museossa on aitoja osia eräistä ilmalaivoista.


title: Härrydan kunta

text: Härrydan kunta () on Länsi-Götanmaan läänissä sijaitseva Ruotsin kunta. Maakuntajaossa se kuuluu Länsi-Götanmaahan. Kunnan keskustaajama on Mölnlycke.


title: Härrydan kunta

text: Kunnan maapinta-ala on 266,70 neliökilometriä (1.1.2016) ja asukasluku 36 651 henkeä (31.12.2015).


title: Härrydan kunta

text: Landvetterin lentoasema sijaitsee kunnassa.


title: Härrydan kunta

text: Vuonna 2007 kunnassa oli 8,24 km² peltoa, joten saman ajankohdan maapinta-alaan vertaamalla saadaan peltojen osuudeksi 3,1 prosenttia kunnan maapinta-alasta.


title: Härrydan kunta

text: Nykyisen Härrydan kunnan alue muodostuu neljästä entisestä pitäjästä, jotka kuuluivat kolmeen eri kihlakuntaan. Rådan pitäjä kuului Askimin kihlakuntaan, Härryda ja Landvetterin pitäjät Sävedalin kihlakuntaan ja Björketorpin pitäjä Bollebygdin kihlakuntaan. Vuoden 1862 kunnallislakien astuttua voimaan näistä jokaisesta muodostettiin oma maalaiskunta.


title: Härrydan kunta

text:
Vuoden 1952 kuntauudistuksessa muodostettiin kolme "suurkuntaa":
Näistä Björketorpin maalaiskunta kuului tuolloin Älvsborgin lääniin. Vuoden 1971 kuntauudistuksessa muodostettiin nykyinen Härrydan kunta yhdistämällä, Björketorpin, Landvetterin ja Rådan maalaiskunnat. Kuntauudistuksen myötä Björketorpin alue siirrettiin silloiseen Göteborgin ja Bohusin lääniin, johon muutkin maalaiskunnat olivat kuuluneet.


title: Härrydan kunta

text: Kunnan nimeksi valittiin "Härryda", jotta voitaisiin varjella Härrydan yhdyskunnan sekä entisen pitäjän ja maalaiskunnan muistoa. Tuolloin uskottiin, että Härrydan alue katoasi Landvetterin lentoaseman rakentamisen myötä syntyvien meluhaittojen takia. Kuitenkin tämän suuren työnantajan läheisyys on jälleen tuonut eloa Härrydaan. Kunnan keskustaajamaksi valittiin alueen suurin taajama Mölnlycke, joka oli aiemmin ollut Rådan maalaiskunnan pääpaikka. Uusi kunnantalo vihittiin Mölnlyckessä vuonna 1983.


title: Härrydan kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 580 Suomessa syntynyttä, mikä vastasi 1,7 prosenttia kunnan väestöstä.


title: Härrydan kunta

text: Vielä vanhempien vuoden 1984 lopun tietojen mukaan 7,7 prosenttia kunnan asukkaista oli ulkomailla syntyneitä. Tuolloin kunnassa asui 754 Suomessa syntynyttä, mikä vastasi 3,1 prosenttia kunnan väestöstä.


title: Härrydan kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 223 480 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 123 000 kruunua.


title: Härrydan kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Härrydan kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Härrydan kunta

text: Kunnassa on 13 taajamaa, joiden osuus kunnan väestöstä vuoden 2010 lopussa oli 86,3 prosenttia. Taajamien ulkopuolella asui tuolloin 4 715 asukasta. Seuraavassa on lueteltu kunnan alueella sijaitsevat taajamat väkilukuineen:


title: Härrydan kunta

text: Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Mölnlycken taajamassa on 15 608 asukasta, ja se kuuluu pieniltä osin myös Mölndalin kuntaan. Koko Göteborgin taajamassa on 549 839 asukasta, ja se kuuluu myös Göteborgin kuntaan, Mölndalin kuntaan ja Partillen kuntaan.


title: Härrydan kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Härrydan kunta

text: Luettelossa mainituista taajamista Björröd on sittemmin kasvanut yhteen Landvetterin ja Djupedalsäng Mölnlycken taajaman kanssa.


title: Härrydan kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Härrydan kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Härrydan kunta

text:
Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Härrydan kunta on jaettu seuraaviin vaalipiireihin:
Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Härrydan kunnanvaltuustossa vuodesta 1973 lähtien.


title: Härrydan kunta

text: Vuodesta 2016 alkaen kunta on jaettu seuraaviin piireihin:


title: Härrydan kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Härrydan kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Meriratamo

text: Meriratamo ("Plantago maritima") on monivuotinen merenrannikoiden ruohokasvi ratamokasvien ("Plantaginaceae") heimossa.


title: Meriratamo

text: Meriratamo kasvaa 10–30 senttimetriä korkeaksi. Lehtien keskeltä nouseva vana on tavallisesti lehtiä pidempi, kaarevatyvinen ja tiuhaan lyhyt- ja myötäkarvainen. Möyheitä, kaljuja lehtiä on lukuisia. Lehtien lapa on tasasoukka tai tasasoukan suikea, 2–15 mm leveä. Lehdet ovat väriltään harmahtavanvihreitä ja ovat joskus harvahampaisia. Kukinto on tavallisesti pitkä lieriömäinen tähkä, mutta joskus tähkä on lyhyt tai jopa palleromainen. Meriratamo kukkii Suomessa kesä–elokuussa. Hedelmä on kota, jossa on 2–4 siementä.


title: Meriratamo

text: Meriratamon voi sekoittaa samoilla kasvupaikoilla usein esiintyvään merisuolakkeeseen ("Triglochin maritimum").


title: Meriratamo

text: Meriratamoa tavataan Euroopassa merenrannikolla Pohjois-Espanjasta Vienanmerelle, Itämeren rannoilla sekä Britteinsaarilla. Lajia tavataan Keski- ja Etelä-Euroopassa myös paikoin sisämaassa. Meriratamon alalajeja tavataan laajalla alueella Aasiassa ja Pohjois-Amerikassa. Suomessa meriratamo on yleinen merenrannikon kasvi kaikilla rannikkoalueilla. Runsaimmin lajia esiintyy Etelä-Suomessa. Satunnaisesti sitä tavataan myös sisämaasta.


title: Meriratamo

text: Meriratamo viihtyy merenrantojen niityillä, kivikoissa ja kallioraoissa. Laji on levinnyt vähitellen myös valtateiden varsille, jossa se hyötyy maanteiden suolaamisesta. Ilmiö on Suomessa suhteellisen uusi, esimerkiksi Oulussa ensimmäiset havainnot meriratamon leviämisestä valtateiden varsia myöten sisämaahan tehtiin 1980-luvulla.


title: Alberta Highway 69

text: Alberta Highway 69 on lyhyt valtatie koillisessa Albertassa, Kanadassa. Tie erkanee Fort McMurrayn eteläpuolella Alberta Highway 63 -tiestä ja johtaa Fort McMurrayn lentoasemalle, Saprae Creek Estates -asuinalueelle ja päättyy Fort McMurrayn rautatien päätepisteessä sijaitsevalle Canadian National -rautatieyhtiön terminaalille, josta tukkipuuta siirretään kuljetettavaksi rautatietä pitkin etelään.


title: Gurzuf

text: Gurzuf () on vuonna 2005 toimintansa aloittanut, monipuolisesti eri tyylilajeja (kuten kansanmusiikkia, punkkia, hiphoppia, hard rockia, konemusiikkia ja maailmanmusiikin vaikutteita) hyväksikäyttävä, lähinnä instrumentaalisesti esiintyvä valkovenäläinen folkrockduo. Yhtyeen muodostavat bajan-harmonikkataituri Egor Zabelov ja rumpali Artem Zalessky.


title: Gurzuf

text: Yhtye on keikkaillut kotimaansa ohella laajalti Euroopassa, muun muassa Belgiassa, Isossa-Britanniassa, Hollannissa, Liettuassa, Portugalissa, Puolassa, Ranskassa, Saksassa, Suomessa, Sveitsissä, ja Venäjällä. Yhtyeen ensiesiintyminen Suomessa tapahtui Korjaamolla 20.3.2010 osana Tusovskarock-festivaalia.


title: Gurzuf

text: Yhtyeen nimi viittaa Ukrainan Krimillä Jaltan lähistöllä sijaitsevaan paikkakuntaan ja lomakohteeseen.


title: Vuorikeltakirvinen

text: Vuorikeltakirvinen ("Macronyx sharpei") on Keniassa elävä pieni erittäin uhanalainen västäräkkilaji. Sitä tavataan vain maan ylänköjen ruohostomailla, joilla kasvavaa Tussock-heinikkoa se käyttää ravinnonhaku-, pesintä- ja piilopaikkanaan. Vuorikeltavästäräkki elää yleensä 2–7 yksilön ryhminä ja saalistaa ravinnokseen selkarangattomia.


title: Vuorikeltakirvinen

text: Laji on nimetty brittiläisen ornitologin Richard Bowdler Sharpen mukaan. Sen esiintymisalueella elävät kikujut kutsuvat sitä nimellä "gathonjo ka werũ-ini". Vuorikeltakirvinen on ilmeisesti läheistä sukua muille afrikanvästäräkeille ja kultakirviselle. Se luetaan joskus erilliseen "Hemimacronyx"-sukuun yhdessä keltakirvisen kanssa, jonka BirdLife Suomi kuitenkin lukee kirvisten ("Anthus") sukuun. Värityksen ja koon perusteella myös vuorikeltakirvinen on toisinaan sijoitettu kirvisten sukuun.


title: Vuorikeltakirvinen

text: Vuorikeltakirvinen on afrikanvästäräkeistä pienin. Sen pituus on 16–17 senttiä. Se on pieni ja hento lintu. Selkäpuoli on ruskehtavanmusta, lukuun ottamatta höyhenten reunoja, joita ympäröi kanelinvärinen tai keltainen väri. Vatsapuoli on sitruunankeltainen. Rinnassa ja kyljillä on ruskehtavanmustia juovia. Naaraat ovat koiraita sameavärisempiä, ja nuoret yksilöt aikuisia vaaleampia. Vuorikeltavastäräkin erottaa muista afrikanvästäräkeistä siitä, että muiden lajien pyrstön valkoiset reunat ovat silmiinpistävämmät. Alueella tavattava keltakurkkuvästäräkki on suurempi ja tanakampi, eikä yleensä elä yhtä korkealla kuin vuorikeltävästäräkki. Sillä on vuorikeltakirvisestä poiketen myös yhtenäinen kurkkutäplä.


title: Vuorikeltakirvinen

text: Vuorikeltakirvinen on endeeminen Keniassa. Sitä tavataan vain Keski- ja Länsi-Kenian ylängöillä. Se elää pääosin kolmella alueella Isossa hautavajoamassa; Kinangopin tasangolla, Mau Narokissa ja Uasin Gishun ruohikkomailla. Sen tiedetään elävän myös Ol Bolossat -järven ruohostoilla. Siitä on myös tietoja Mount Elgonin itäosista, Mount Kenyan kuivilta rinteiltä ja Aberdarevuorilta, mutta tuoreet havainnot puuttuvat. Se on yhä varsin yleinen alueilla, joilla sopivaa elinympäristöä on jäljellä. Birdlife International arvioi kannan suuruudeksi 10 000-20 000 lintua.


title: Vuorikeltakirvinen

text: Lajin elinympäristöä ovat puuttomat ja avoimet, lyhyttä ruohoa kasvavat ruohikot 1 850-3 400 metrin korkeudessa merenpinnasta. Se suosii tussock-ruohomättäitä kasvavia alueita, joita se käyttää pesäpaikkoina ja ruoanhakupaikkana. Vaaran uhatessa se käyttää heinikkoa usein myös piiloutumispaikkana.


title: Vuorikeltakirvinen

text: Vuorikeltakirviset ovat reviiritietoisia paikkalintuja. Ne elävät pysyvissä ryhmissä, joihin kuuluu tavallisesti kahdesta seitsemään yksilöä, hyvillä elinpaikoilla joskus useampikin. Reviirin koko voi olla jopa 5,6 hehtaaria. Vuorikeltakirvisen ravintoa ovat heinäsirkat, kovakuoriaiset ja muut selkärangattomat. Ne ovat yksiavioisia. Ne munivat kaksi tai kolme munaa hieman sateiden tulon jälkeen; maalis-kesäkuussa, syys-lokakuussa ja joulukuussa. Tussock-heinän suojiin rakennettu, heinäkasveilla pohjustettu pesä on kuppimainen ja syvä.


title: Vuorikeltakirvinen

text: Vuorikeltakirvinen on yleensä hiljaa, mutta sen äänivalikoima on laaja. Lajin ääntelyyn kuuluu lennosta päästettävä rytmikäs liverrys, sekä "wi-wi-wi-wi.." laulu, jonka rytmiä se nopeuttaa lähestyessään maata. Toisinaan se päästää lennossa myös terävää, kirvisen ääntelyä muistuttavaa "sstit"-ääntä.


title: Vuorikeltakirvinen

text: Vuorikeltakirvinen on uhanalainen laji. Se on mukautunut tiettyyn elinympäristötyyppiin, joten laji on altis ruohikkomaiden muutoksille. Sen elinaluetta Kinangopin tasangolla käytettiin vuodesta 1964 lähtien pääosin maidontuotantoon, joka piti alueen vuorikeltakirviselle sopivana, mutta nykyään alueen maanomistajat ovat alkaneet suosia maanviljelyä karjatalouden kustannuksella. Myös kosteikkojen kuivatus ja vierasperäisten puulajien istutus kaventavat lajin elinympäristöä.


title: Vuorikeltakirvinen

text: Nykyään ruohotasangot peittävät alueesta enää arviolta viidenneksen, ja monet jäljellä olevista palasista ovat liian pieniä pitämään yllä vuorikeltakirvispopulaatiota. Lähes kaikki ylänköjen ruohikot ovat yksityismaillaa, joilla ei ole virallista suojelustatusta. Niiden suojelu olisi alueen västäräkkilajille äärimmäisen tärkeää. Vuonna 1996 tehty tutkimus osoittaa, että maanomistajilla on halua lisätä maidensa suojeluarvoa. Paikallinen suojelujärjestö "Friends of Kinangop Plateau" tekee kampanjaa, jolla rohkaistaan ruoantuotannon siirtämistä pieniin puutarhoihin ilman, että suuria ruohikkoalueita tarvitsisi muokata. Suojelua edistää myös maitotalouden kehittäminen, joka tekee ylänköjen ruohotasankojen säilyttämisestä aiempaa houkuttelevampaa ja taloudellisesti kannattavampaa.


title: César Muñiz Fernández

text: César Muñiz Fernández (s. 18. toukokuuta 1970 Bryssel, Belgia) on belgialaissyntyinen espanjalainen entinen jalkapalloerotuomari. Hän tuomitsi Espanjan Primera Divisiónissa vuosina 2000–2014. Kansainvälisenä erotuomarina Muñiz Fernándezista toimi vuodet 2007–2014.


title: César Muñiz Fernández

text: Uransa alussa hän tuomitsi viisi kautta alueellisissa sarjoissa, kunnes vuonna 1991 siirtyi tuomitsemaan Tercera Divisióniin. Seuraavat yhdeksän vuotta hän tuomitsi Tercera, Segunda B ja Segunda Divisiónia. Ensimmäisen ottelunsa pääsarjassa hän Osasunan ja Celta Vigon välillä.


title: Skotlannin naisten jalkapallomaajoukkue

text: Skotlannin naisten jalkapallomaajoukkue edustaa Skotlantia kansainvälisissä naisten jalkapallon maajoukkuekilpailuissa. Se toimii Skotlannin jalkapalloliiton alaisuudessa. Skotlanti pelasi ensimmäisen kerran EM-lopputurnauksessa vuonna 2017. MM-kilpailuissa se ei ole selviytynyt lopputurnaukseen. Skotlannin naisten maajoukkue on ollut FIFA:n ranking-listalla parhaimmillaan sijalla 20 vuonna 2013.


title: Skotlannin naisten jalkapallomaajoukkue

text: Vuoden 2017 EM-lopputurnauksessa Skotlanti hävisi alkulohkossaan Englannille 0–6 ja Portugalille 1–2 sekä voitti Espanjan 1–0 mutta ei selviytynyt jatko-otteluihin.


title: Victor Capesius

text: Victor Capesius (7. helmikuuta 1907 Reußmarkt, Siebenbürgen – 20. maaliskuuta 1985 Göppingen) oli saksalainen apteekkari, kansallissosialisti, SS-virkailija ja keskitysleirilääkäri.


title: Victor Capesius

text: Victor Capesius teki yhteistyötä pahamaineisen tohtori Josef Mengelen kanssa, joka teki lääketieteellisiä kokeita leirivangeilla Auschwitz-Birkenaussa. Capesius tuomittiin vuonna 1960 yhdeksäksi vuodeksi vankeuteen, josta hän vapautui kärsittyään rangaistuksesta kahdeksan vuotta 1968.


title: Saprae Creek Estates

text: Saprae Creek Estates (usein lyhennetään: Saprae Creek) on vuonna 1987 perustettu 864 asukkaan (2008) taajama Kanadassa, Albertan provinssissa, Wood Buffalon kunnassa. Saprae Creek sijaitsee maantietä pitkin noin 25 kilometriä kaakkoon Fort McMurraysta ja noin kolme kilometriä pohjoiseen Alberta Highway 69 -tieltä. Alueen tontit ovat tavallista suurempia ja sisältävät vapaan käyttöoikeuden alueella sijaitsevaan Vista Ridgen talviurheilukeskukseen, joka on nimetty vuoristojen ulkopuolella sijaitsevista talviurheilukeskuksista Albertan parhaimmaksi. Alueen oppilaat kuljetetaan linja-autoilla Fort McMurrayn kouluihin, ja alueen asukkaat käyttävät Fort McMurrayn terveyspalveluita.


title: Mekonginvästäräkki

text: Mekonginvästäräkki ("Motacilla samveasnae") on kaakkoisaasialainen varpuslintu. Sen elinympäristö käsittää Mekongjoen alajuoksua ja sen sivujokia Etelä-Laosissa ja Koillis-Kambodžassa, sekä siellä täällä Thaimaassa ja Vietnamissa. Lajin holotyyppi kuvailtiin Kambodžan Stung Tengin provinssista Sanjoelta vuonna 2001.


title: Japaninvästäräkki

text: Japaninvästäräkki ("Motacilla grandis") on Japanin saaristossa kotoperäisenä esiintyvä västäräkkien sukuun kuuluva varpuslintu. Lisääntymisajan ulkopuolella sitä tavataan myös Korean niemimaalla, jossa se on joskus pesinytkin, sekä etelässä Taiwanissa saakka. Richard Bowdler Sharpe kuvaili lajin holotyypin Japanista vuonna 1885.


title: Mustavästäräkki

text: Mustavästäräkki ("Motacilla maderaspatensis") on eteläaasialainen varpuslintu. Sen elinympäristö käsittää Intian niemimaan, Pohjois-Pakistanin sekä Himalajan alarinteet Bangladeshiin ja Arunachal Pradeshin. Johann Friedrich Gmelin kuvaili lajin holotyypin Madrasista Tamil Nadusta 1789.


title: Tulikurkkuvästäräkki

text: Tulikurkkuvästäräkki ("Macronyx capensis") on eteläafrikkalainen varpuslintu. Sen elinympäristö käsittää mantereen eteläosan Zimbabwesta ja Mosambikista Etelä-Afrikkaan. Siitä tunnetaan kolme alalajia. Carl von Linné kuvaili lajin holotyypin Hyväntoivonniemeltä 1766.


title: Angolanvästäräkki

text: Angolanvästäräkki ("Macronyx grimwoodi") on afrikkalainen västäräkkien heimoon kuuluva varpuslintu. Sen suppea esiintymisalue käsittää Kongon eteläosan, osan Angolasta ja Sambian luoteiskolkan. Constantine Walter Benson kuvaili lajin holotyypin Luoteis-Sambian Mwinilungan Chituntan tasangolta vuonna 1955.


title: Arovästäräkki

text: Arovästäräkki ("Macronyx fuellebornii") on afrikkalainen varpuslintu. Sen elinympäristö käsittää mantereen eteläistä osaa: Angolan, Kongon etelä- ja keskiosia, Sambian, Tansanian lounaisosan, Pohjois-Namibian ja todennäköisesti myös Malawin pohjoisreunan. Siitä tunnetaan kaksi alalajia. Anton Reichenow kuvaili lajin holotyypin Unikan ylängöltä Lounais-Tansaniasta 1900.


title: Etiopianvästäräkki

text: Etiopianvästäräkki ("Macronyx flavicollis") on Etiopian kotoperäinen varpuslintulaji. Sen esiintymisalue käsittää maan pohjois-, keski- ja lounaisosan vuoristoseudut. Eduard Rüppell kuvaili lajin holotyypin Simienvuorilta vuonna 1840.


title: Keltakurkkuvästäräkki

text: Keltakurkkuvästäräkki ("Macronyx croceus") on afrikkalainen varpuslintu. Sen laaja elinympäristö käsittää Saharan eteläpuolisen Afrikan Senegambiasta mantereen poikki Keniaan ja Tansaniaan, ja etelään Etelä-Afrikkaan saakka. Siitä tunnetaan kolme alalajia. Louis Jean Pierre Vieillot kuvaili lajin holotyypin Senegalista 1816.


title: Kultakurkkuvästäräkki

text: Kultakurkkuvästäräkki ("Macronyx aurantiigula") on itäafrikkalainen varpuslintu. Sen elinympäristö käsittää Afrikan rannikosta Somalian kaakkoisosan, Kaakkois-Kenian ja Luoteis-Tansanian. Anton Reichenow kuvaili lajin holotyypin Tansanian itäosasta 1891.


title: Ruusuvästäräkki

text: Ruusuvästäräkki ("Macronyx ameliae") on kaakkoisafrikkalainen varpuslintu. Sen elinympäristö käsittää mantereen kaakkoisosan Keniasta ja Tansaniasta Etelä-Afrikkaan ja Angolan itä- ja keskiosiin. Siitä tunnetaan kolme alalajia. Léonce de Tarragon kuvaili lajin holotyypin Durbanista Etelä-Afrikasta 1845.


title: The Pin Ups

text: The Pin Ups oli suomalainen 1980-luvulla toiminut yhtye. Se julkaisi vuosina 1983–1985 kaksi singleä ja yhden EP:n. Megamania julkaisi yhtyeen tuotannosta kokoelma-albumin "Trash & Glam" vuonna 2001.


title: The Pin Ups

text: The Pin Ups syntyi Lepakon yöbileissä vuonna 1982. Yhtye oli kasattu jo aiemmin, kun Floyd Superstar ja Pete Europa olivat kohdanneet Amsterdamista tullessaan lautalla. Yhtyeeseen liittyivät seuraavaksi Grandma Delay (Jari-Pekka "Dile" Kolanen) sekä Jukka "Jay" Muukka. The Pin Upsilla ei ollut varsinaisia esikuvia, mutta yhtyeen aloittamiseen vaikutti erityisesti Johnny Rottenin Public Image Ltd. Asenteeseen vaikutti puolestaan The Velvet Underground.


title: The Pin Ups

text: Yhtye sai levytyssopimuksen Johannalle pian perustamisensa jälkeen. The Pin Ups levytti 1983 yhtiölle ensimmäisen singlensä, joka oli nimeltään "A Middle-Aged Housewife Eatin An Avocado Even Though She Should Be Cooking Chickenlegs For Her Bodybuilder Husband". Se oli siihen mennessä nimeltään pisin Suomessa ilmestynyt levy.


title: The Pin Ups

text: The Pin Upsin imago yhdisteli post-punkin poikabändien koreutta ja ajan sensaatiohakuisuutta. Floyd Superstar ja Pete Europa suunnittelivat aluksi yhtyeen tyylistä kokeellisempaa. Heidän piti tehdä täysin atonaalista ja melodiatonta musiikkia, mikä ei kuitenkaan lopulta toteutunut. Suunnitteilla oli esimerkiksi aliäänten käyttöä: metallinkirskuvaa, kovaäänistä ja kakofonista soittoa, jota ei pystyisi kuuntelemaan. Yhtye suunnitteli myös lavan täyttämistä peileillä niin, että yhtyettä ei voisi katsoa valovoiman takia sekä yleisön hakkaamista mikrofonijaloilla ja muuta vastaavaa. Aikalaisyhtyeistä Einstürzende Neubauten toteutti vastaavia visoita omissa esiintymisissään.


title: The Pin Ups

text: The Pin Ups harjoitteli vuosina 1983–1984 jopa 3–4 kertaa viikossa, mutta ei päässyt koskaan lavalle asti. Yli tunnin mittainen keikkasetti oli harjoiteltu ja se koostui vain omista alkuperäiskappaleista, mutta Pete Europan haluttomuuden takia yhtye ei kuitenkaan esiintynyt julkisesti.


title: The Pin Ups

text: Cliftersin löytänyt Jyrki "Hank" Nygren julkaisi yhtyeen seuraavan levytyksen "Boredom of Life" omalla Freehand Records -levymerkillään. Kyseessä oli neljä raitaa sisältävä EP, joka nauhoitettiin Karjaalla Westside Studiossa kesällä 1984. Levyn äänitti ja tuotti Jimi Sumen. Eräs aikansa vaikutusvaltaisimmista rock-kriitikoista kuvasi levyä kaikkien aikojen parhaaksi suomalaiseksi underground-rocklevyksi. Yhtyeen musiikki oli tyyliltään kylmää, karkeaa, kulmikasta ja erittäin epäsuomalaista, eikä se myöskään sopinut mihinkään sen aikaiseen musiikkitrendiin.


title: The Pin Ups

text: Yhtyeen alkuperäinen kokoonpano oli Pete Europa (laulu, sanoitukset), Floyd Superstar (kitara, taustalaulut), Grandma Delay (basso, taustalaulut) sekä Jukka Muukka (rummut). Jukka "Jay" Muukka soitti ensimmäisellä singlellä sekä seuraavalla EP:llä. Sen jälkeen rumpaliksi tuli Gabi Hakanen, joka oli aikaisemmin soittanut Stressi-yhyeessä. Gabi soitti kahdessa Jimi Sumenin kanssa tehdyssä studiosessiossa sekä yhtyeen viimeisellä singlellä "Boredom of Life / Octopussy in the Bushes".


title: The Pin Ups

text: Huolimatta pitkästä Lepakon treenijaksosta yhtye ei siis esiintynyt lainkaan. Tämä johtui osittain siitä, että tuo aika Helsingissä oli varsin rajun juhlimisen ja yöelämän aikakautta. Pete Europa toimi myös DJ:nä sekä Einstein A Go Go -klubilla että osittain myös Bela Lugosi -klubilla. Lisäksi hän järjesti Lepakon ensimmäiset Yöbailut General Njassan kanssa. Juhlimiseen kului siis paljon aikaa, minkä lisäksi Floyd asui pariinkin otteeseen Amsterdamissa pitkiä jaksoja. Myös muu yhtye muutti joksikin aikaa Amsterdamiin. Tämä tarkoitti jatkuvia katkoksia yhtyeen harjoitteluun, ja myös musiikilliset ideat muuttuivat.


title: The Pin Ups

text: The Pin Ups oli ensimmäinen yhtye Suomesta, joka neuvotteli levytyssopimuksesta Virgin Recodrsin kanssa vuonna 1985. Yhtye oli tuolloin levyttänyt singlen "Boredom of Life/ Octopussy In The Bushes". Levytyssessio kuitenkin epäonnistui osttain, sillä rumpuosuutta ei saatu soundillisesti tai soitannollissti maksetussa ajassa kuntoon. Niinpä levytys jäi soundeiltaan ja rummuiltaan aivan liian kesyksi kappaleen henkeen nähden. Myöskään neuvottelut Virgin Recordsin kanssa eivät johtaneet levytyssopimukseen. Osasyynä saattoi olla, että levy-yhtiö lopetti samoihin aikoihin kokonaan pohjoismaisten yhtyeiden hankkimisen rosteriinsa.


title: The Pin Ups

text: Myös kuuluisa DJ John Peel soitti yhtyeen ensimmäistä singleä ja piti levystä, mutta EP oli hänen makuunsa jo liian "amerikkalainen". Myös Amsterdamin paikallisasemat soittivat The Pin Upsia. Elämä meni kuitenkin juhlimiseen, eikä yhtye yrityksistä huolimatta treenannut tai keikkaillut Amsterdamissa.


title: The Pin Ups

text: The Pin Ups hajosi lopulta Floydin ja Pete Europan näkemyseroihin yhtyeen tulevaisuudesta. Floyd halusi aloittaa uuden yhtyeen, joka olisi populaarimpi kuin The Pin Ups ja päätyi perustamaan The Nights Of Iguanan. Myös The Pin Upsissa bassoa soittanut Dile Kolanen liittyi yhtyeeseen. Pete Europa suunnitteli ja ohjasi musiikkivideon The Nights of Iguanan "Dry Nancy" -kappaleesta. Videota kehuttiin muun muassa suurilla levymessuilla Ranskassa ja sitä esitettiin satelliittikanavalla.


title: The Pin Ups

text: Floyd Superstar mainitsi useaan otteeseen myöhemmin, että ainoa levy josta hän oli todella ylpeä oli The Pin Upsin EP "Boredom of" "Life". Megamania julkaisi vielä vuonna 2001 kokoelma-albumin "Trash & Glam", joka sisälsi yhtyeen kaksi singleä, EP:n sekä joitain taltioituja demoja.


title: Koripallomuseo

text: Koripallomuseo on suomalaisen koripallon historiaan keskittynyt museo. Koripallomuseo vaalii kerää aineellista koripalloperinnettä. Finnish Basketball Hall of Fame – Koripallomuseo yksiselitteisesti kerää, säilyttää ja esittelee suomalaista koripallokulttuuria. Tämän lisäksi museo vastaa mm. Hall of Fame-toiminnan kehittämisestä ja laaja-alaisemminkin ajateltuna suomalaisen moniarvoisen lajikulttuurin arvostamisesta.. Koripallomuseo toimii Koripalloliiton, Suomen Urheilumuseon ja Kymenlaakson museon kanssa tiiviissä yhteistyössä.


title: Koripallomuseo

text: Koripallomuseohanke alkoi vuoden 2008 alussa Kotkassa palkaten päätoimisen työntekijän. Samaan aikaan Vantaalla avattiin piennäyttely Vantaan Energia Areenalla esittelemään lajin historiaa. Kaksi eri puolilla samaan aikaan alkanutta museota yhdistettiin 2010 Suomen Koripallomuseoksi. Vuoden 2009 kesäkuussa koripallomuseoprojekti avasi Kotkan kauppakeskus Pasaatiin näyttelyn, joka esitteli suomalaisen koripalloilun historiaa sekä vaihtuvateemaisilla näyttelyillä koripalloon liittyviä ihmisiä, yhteisöjä ja ilmiöitä. Päänäyttelyn lisäksi Koripallomuseo antaa asiantuntija-apua yhteistyönäyttelyille.


title: Koripallomuseo

text: Vuoden 2011 alusta Opetus- ja Kulttuuriministeriön hanketuella Koripallomuseo aloitti laajamittaisen valtakunnallisen perinnekeruun, jossa haastatteluin kerätään suomalaisen koripalloilun henkinen perinne talteen. Samalla kartoitetaan valtakunnallisesti esineistöä.


title: Koripallomuseo

text: Alkuvuodesta 2015 museolle perustettiin Koripallomuseoyhdistys-taustaorganisaatio. Museo sai myös Kymenlaakson liitolta rahallisen tuen mobiilipelin kehittämiseen ja aloitti yhteistyön FIBAn kanssa. Vuonna 2016 museo avasi Kotkaan kulttuuritalo Greippiin näyttelyn, joka oli avoinna vain lyhyen aikaa. Helsingin Malmille avattiin Koripallomuseon näyttely elokuussa 2016.


title: Koripallomuseo

text: Vuosina 2016-2017 Koripallomuseolla on käynnissä kaksivuotinen hanke, jossa on valtakunnallinen kiertonäyttely, älyharjoituksia ja Kohtaamisia-hanke.


title: Koripallomuseo

text: Koripallomuseon tehtävät ovat tallentaa, säilyttää ja esitellä suomalaista koripallohistoriaa ja kulttuuria. Luoda elämyksiä ja tietoa koripalloilun menneestä ja suhteesta nykyisyyteen. Toimia asiantuntijatahona koripallohistoriaan ja kulttuuriin liittyen, sekä toimia läheisessä yhteistyössä niiden yhteisöjen kanssa, joista sen kokoelmat ovat peräisin.


title: Koripallomuseo

text: Koripallomuseoyhdistys vastaa lisäksi suomalaisen koripalloilun kunniagalleria Hall of Famen toiminnasta ja kehittämisestä.


title: Kaliumformiaatti

text: Kaliumformiaatti (KCOOH) on muurahaishapon kaliumsuola. Sen moolimassa on 84,12 g/mol. Kaliumformiaatti liukenee hyvin veteen. Sen vesiliuosta käytetään porausnesteenä ja muissa sovelluksissa klooripitoisen suolaveden tilalla.


title: Kaliumformiaatti

text: Kaliumformiaattia on käytetty pitkään lentokentillä liukkauden torjuntaan. Se syövyttää metallia ja betonia vähemmän kuin kloridit. Koska kaliumformiaatin 50-prosenttisen vesiliuoksen jäätymispiste on −58 °C, sitä voidaan käyttää kovillakin pakkasilla.


title: Kaliumformiaatti

text: Kaliumformiaattia on ehdotettu käytettäväksi myös maanteiden liukkauden torjuntaan. Sitä pidetään haitattomampana kuin tarkoitukseen yleisesti käytettyä tiesuolaa, sillä se hajoaa hiilidioksidiksi ja vedeksi ennen kulkeutumistaan pohjaveteen. Sekä Suomessa että muualla maailmassa liukkaudentorjunta on liannut pohjavesiä, joita ei ympäristönsuojelulain mukaan saisi pilata. Suomen luonnonsuojeluliiton mukaan Suomessa on tällä hetkellä 500 pohjavesialuetta, jotka ovat vaarassa tärveltyä ihmisten toimien vuoksi. Kaliumformiaatin laajempaa käyttöä rajoittaa sen kallis hinta, sillä biologisesti hajoavat formiaatit maksavat noin 15 kertaa niin paljon kuin tiesuola. Kaliumformiaati aiheuttaa myös korroosiovaurioita tietyissä materiaaleissa.


title: Kannuskiuru

text: Kannuskiuru ("Chersomanes albofasciata") on lounaisafrikkalainen varpuslintu. Sen elinympäristö käsittää Angolan, Namibian, Botswanan ja Etelä-Afrikan. Siitä tunnetaan kymmenen alalajia. Frédéric de Lafresnaye kuvaili lajin holotyypin Kapmaan pohjoisosasta Deelfonteinista 1836.


title: Lee Chung-yong

text: Lee Chung-yong (s. 2. heinäkuuta 1988 Soul, Etelä-Korea) on eteläkorealainen jalkapalloilija, joka edustaa tällä hetkellä Englannin Valioliigassa pelaavaa Crystal Palacea. Ennen Crystal Palacea Lee edusti Boltonia ja FC Seoulia. Lee on pelannut myös Etelä-Korean maajoukkueessa 70 ottelua, joissa on tehnyt seitsemän maalia. Lee on kuulut Etelä-Korean maajoukkueeseen vuosien 2010 ja 2014 sekä olympialaisissa vuonna 2008.


title: Lyhytpyrstökiuru

text: Lyhytpyrstökiuru ("Spizocorys fremantlii") on itäafrikkalainen varpuslintu. Sen elinympäristö käsittää Somalian, eteläisen Etiopian, Kenian ja Pohjois-Tansanian. Siitä tunnetaan kolme alalajia. Ethelbert Lort Phillips kuvaili lajin holotyypin Gedaisista Somaliasta 1897.


title: Henri Barbusse

text: Henri Barbusse (17. toukokuuta 1873 Asnières-sur-Seine – 30. elokuuta 1935 Moskova, Neuvostoliitto) oli ranskalainen kirjailija ja toimittaja.


title: Henri Barbusse

text: Barbusse oli Ranskan vasemmiston avainhenkilöitä ensimmäisen maailmansodan aikana ja sen jälkeen. Vaikka hän oli pasifisti, hän osallistui sotaan vapaaehtoisena. Hän oli vapaaehtoinen, koska hänen oli vapautettu terveydellisistä syistä eikä hän ollut suorittanut asepalvelusta. Hän kuvaa sodan julmuutta teoksessa "Le Feu" (1916, "Tuli"), josta hänelle myönnettiin Goncourt-palkinto vuonna 1916. Teos oli kotimaassaan heti menestys.


title: Henri Barbusse

text: Barbusse oli kommunisti, ja vuonna 1919 hän ryhtyi julkaisemaan aikakauslehteä "Clarté". Hän kirjoitti myös samannimisen kirjan, ja ne loivat pohjan hänen perustamalleen kansainväliselle Clarté-järjestölle. Hän liittyi kommunistipuolueeseen 1923 ja kävi Neuvostoliitossa useita kertoja.


title: Henri Barbusse

text: Hänen muita teoksiaan ovat "Russie" (1930) ja "Staline" (1935) joissa hän puolustaa neuvostokommunismia.


title: Ethelbert Lort Phillips

text: Ethelbert Edward Lort Phillips (1857 – 1943) oli englantilainen harrastajalintutieteilijä.


title: Ethelbert Lort Phillips

text: Lort Phillips tutki Afrikan linnustoa vuosina 1884–1895, ja nimesi useita alalajeja sekä lyhytpyrstökiurun ("Pseudalaemon fremantlii"). George Ernest Shelley nimesi somaliantaskun ("Oenanthe phillipsi") vuonna 1885 hänen kunniakseen. Lort Phillips harrasti myös suurriistan metsästystä Afrikassa.


title: Ethelbert Lort Phillips

text: Lort Phillips toimi Dartmouthin pormestarina vuosina 1910–1911.


title: Ethelbert Lort Phillips

text: Lort Phillips avioitui vuonna 1891 Louisa Jane Forbes Gunnisin kanssa.


title: Kruununtorppa

text: Kruununtorppa oli itsenäinen suomalainen kruununtila, jolle sen vähäisten tilusten vuoksi ei annettu manttaalia. Siltä osin se erosi muista kruununtiloista. Niin kauan kuin Suomessa oli käytössä maavero kruununtorppa suoritti valtiolle (kruunulle) sille määrätyn raha- tai jyväveron. Kruununtorppia muodostettiin aiemmin veronvähennyksen avulla ja myöhemmin 27. joulukuuta 1877 annetun keisarillisen julistuksen perusteella. Viipurin läänissä talon tuli vastata vähintään 1/10 manttaalia ja muualla Suomessa 1/8 manttaalia. Jos talon veroluku veronvähennyksen vuoksi jäi tätä pienemmäksi tai valtion maalle perustetulla viljelystilalla oli niin vähän viljelyksiä ettei veroluku ylittänyt tätä manttaalimäärää, tilasta muodostettiin kruununtorppa.


title: Dorian Grayn muotokuva (vuoden 1945 elokuva)

text: Dorian Grayn muotokuva ("The Picture of Dorian Gray") on Albert Lewinin ohjaama yhdysvaltalainen kauhuelokuvan klassikko vuodelta 1945. Se perustuu Oscar Wilden samannimiseen romaaniin. Elokuva kuvattiin mustavalkoisena, mutta lähikuvat Dorian Grayn muotokuvasta ovat Technicolor-väreissä.


text: Voitetut Oscar-palkinnot:


text: Voitetut Golden Globe -palkinnot:


text: Oscar-ehdokkuudet:


title: Somaliankirjokiuru

text: Somaliankirjokiuru ("Alaemon hamertoni") on Somalian kotoperäinen varpuslintu. Se elää maan pohjoisosissa ja keskiosan rannikolla. Henry Witherby kuvaili lajin holotyypin Obbiasta 1905.


title: Kuninkaanrauha

text: Kuninkaanrauha oli germaaniseen oikeuteen perustuva oikeudellinen käsite, joka tarkoitti kuninkaan nauttimaa tai hänen takaamaansa sovinnon tilaa. Käsitteen piiriin kuului kolme eri tapausta:


title: Kuninkaanrauha

text: Vuoden 1734 lain rikoskaaren 5 luvussa oli kaksi pykälää kuninkaan ja valtakunnan neuvonantajien parjaamisesta. 1 pykälä kuului: "Joka puhuu taikka kirjoittaa parjauksia kuningasta tahi hänen puolisotansa tahi vallanperillistä vastaan, mestattakoon." 2 pykälä kuului: "Joka syyttää kuninkaan ja valtakunnan neuvonantajia, yhtä tahi useampaa, heidän virkansa tähden kunniata loukkaavista asioista, ja ei voi sitä todeksi näyttää, menettäköön myös henkensä. Joka puhumalla tahi kirjoittamalla muutoin heitä herjaa heidän virkansa toimesta, anokoon julkisesti anteeksi, ja sakoitettakoon viisisataa talaria." Suomessa pykälä kumottiin 1866 asetuksella kunnianloukkauksesta.


title: Kuninkaanrauha

text: Suomen vuoden 1889 rikoslain 13 luku sisälsi säännökset väkivallasta ja kunnianloukkauksesta keisaria ja hänen perhettään vastaan. Ne kumosi vuoden 1919 hallitusmuoto (94/1919).


title: Namibianaavikkokiuru

text: Namibianaavikkokiuru ("Spizocorys starki"), myös "Eremalauda starki", on lounaisafrikkalainen varpuslintu. Sen elinympäristö käsittää Angolan rannikkotasangon, Namibian, Lounais-Botswanan ja Luoteis-Etelä-Afrikan. George Ernest Shelley kuvaili lajin holotyypin Damaramaan Wilsonfonteinista Namibiasta 1902. Laji on nimetty Arthur Starkin kunniaksi.


title: Putikon junaturma

text: Putikon junaturma tapahtui talvisodan jälkeen 18. maaliskuuta 1940 Punkaharjulla Putikon rautatieasemalla, kun tavarajuna törmäsi ratapihalla siirtoväkeä kuljettaneeseen junaan. Turmassa kuoli 14 ja loukkaantui 23 henkilöä.


title: Putikon junaturma

text: Särkisalmelta tulossa ollut tavarajuna saapui kaarteista alamäkeä Putikon ratapihalle. Samalla raiteella oli kuitenkin jo toinen juna, jonka perässä olleeseen konduktöörinvaunuun tavarajunan veturi törmäsi jarrutuksesta huolimatta. Törmäyksen seurauksena konduktöörinvaunu murskaantui täysin ja syttyi palamaan.


title: Arthur Stark

text: Arthur Cowell Stark (1846 Torquay, Englanti – 18. marraskuuta 1899 Ladysmith, Etelä-Afrikka) oli englantilainen lääkäri ja lintutieteilijä.


title: Arthur Stark

text: Arthur Starkin vanhemmat olivat rautakauppias John ja Anne Stark. Arthur opiskeli Blundell’s Schoolissa ja Clifton Collegessa. Hänen isänsä kuoli vuonna 1863 ja Arthur jatkoi perheen liiketoimia 16-vuotiaana. 26-vuotiaana hän avioitui kaukaisen sukulaisensa Rosa Coxin kanssa ja he muuttivat Weston-super-Mareen. 30-vuotiaana Stark lähti opiskelemaan lääketiedettä Edinburghin yliopistoon.


title: Arthur Stark

text: Vaimonsa kuoltua vuonna 1892 Stark muutti Etelä-Afrikkaan ja asettui Kapkaupunkiin, jossa hän harjoitti lääkärin praktiikkaa ja retkeili ympäri Etelä-Afrikkaa keräten näytteitä South African Museumille, vuodesta 1898 lähtien myös Durban Museumille ja Albany Museumille. Stark muutti Durbaniin hieman ennen toisen buurisodan puhkeamista. Vuonna 1899 hän matkusti Englantiin valvomaan kirjansa "The Birds of South Africa" painatusta. Teoksen oli tarkoitus olla osa Etelä-Afrikan eläimistöä käsittelevästä sarjasta, jota toimitti South African Museumin johtaja William Lutley Sclater. Stark palasi Nataliin syyskuussa 1899 ja toimi brittijoukkojen lääkärinä buurisodassa.


title: Arthur Stark

text: Ladysmithin kaupungin piirityksen aikana Stark asui Royal Hotelissa, kun sinne osui kaksi buurien ampumaa tykinammusta. Hän haavoittui jalkoihin ja menehtyi leikkauspöydälle 18. marraskuuta 1899.


title: Arthur Stark

text: Starkin kunniaksi on nimetty namibianaavikkokiuru ("Eremalauda starki") (George Ernest Shelley 1902).


title: Kamelianainen (vuoden 1936 elokuva)

text: Kamelianainen ("Camille") on George Cukorin ohjaama yhdysvaltalainen draamaelokuva vuodelta 1936. Se perustuu Alexandre Dumas nuoremman romaaniin "Kamelianainen". Sen pääosaa näytteli Greta Garbo, ja se on yksi Garbon suurimmista menestyksistä.


title: Kamelianainen (vuoden 1936 elokuva)

text: Garbo oli tästä elokuvasta 1938 ehdokkaana parhaan naispääosan Oscar-palkinnon saajaksi.


title: Kamelianainen (vuoden 1936 elokuva)

text: "The New York Timesin" kriitikot valitsivat "Kamelianaisen" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Britannian Grand Prix 1949

text: Britannian Grand Prix 1949 oli Grand Prix -autokilpailu, joka ajettiin 14. toukokuuta 1949. Kilpailu oli toinen Britannian GP, ja se ajettiin Silverstonen radalla. Kilpailun voitti paroni Emmanuel de Graffenried Maseratin 4CLT-autolla.


title: Freestylerullaluistelu

text: Freestylerullaluistelu eli bleidaus on freestyle-urheilulaji jota harrastetaan lajia varten suunnitelluilla rullaluistimilla. Lajissa keskitytään erilaisten temppujen tekemiseen. Harrastepaikkoja ovat rullalautapuistot, verttirampit sekä erilaiset kaupunkiympäristössä sijaitsevat temppujen tekemiseen soveltuvat paikat.


title: Freestylerullaluistelu

text: Freestylerullaluisteluun kuuluu monen muun freestyle-lajin tapaan oma slangi.


title: Freestylerullaluistelu

text: Ensimmäiset inline-tyyppiset rullaluistimet patentoi John Joseph Merlin englannissa 1760-luvulla. Italialainen urheiluvälinevalmistaja Roces julkaisi vuonna 1981 ensimmäisen kaupallisen inline-rullaluistimen, missä renkaat olivat peräkkäin. 1980-luvun alussa yhdysvaltalaiset jääkiekkoilijat halusivat harrastaa lajiaan kesäisin, joten he perustivat oman yrityksen ja lisensoivat Rocesilta inline-rullaluistimen. Uudenlaista rullaluistinta markkinoidakseen Scott and Brennan Olson perustivat yhtiön nimeltä Ole's Innovative Sports, minkä nimeksi vaihtui yrityksen myymisen jälkeen Rollerblade. Vuonna 1988 julkaistiin maailmanlaajuisesti ensimmäisen kaupallinen freestylerullaluistin nimeltä Rollerblade Lightning TRS. Lajin kehitys jatkui voimakkaasti 1990-luvulla, jolloin alettiin järjestää ensimmäisiä virallisia tuomaroituja urheilukisoja. Freestylerullaluistelu oli mukana ensimmäisissä X-Games-kilpailuissa vuonna 1995 vertti- ja parkkiluistelun muodossa. Suomessa järjestetään lajin SM-kisat vuosittain.


title: Freestylerullaluistelu

text: Freestylerullaluistimet eroavat tavallisista inline-rullaluistimista monella tapaa. Temppuja varten luistimet ovat rakenteeltaan tukevammat, joustavammat sekä kestävät paremmin kulumista. Puhekielessä freestylerullaluistimia kutsutaan yleensä bleideiksi.Yleensä kaikki rullaluistimen osat ovat vaihdettavissa, jolloin kuluneet voidaan vaihtaa uusiin. Joistain luistinmalleista kaikkia edellä lueteltuja osia ei löydy, esimerkiksi Xsjadoissa ei ole nauhoja vaan ne on korvattu bucklella ja kahdella sträpillä. Kummankin jalan freestylerullaluistimet kasataan yleensä symmetrisesti saman mallisista ja värisistä osista. Eri osista luisteluvalmiiksi kasattua kokoonpanoa kutsutaan setupiksi. Ilman kiskoja, renkaita ja laakereita olevaa setuppia kutsutaan bootiksi. Valtaosa luistinvalmistajista valmistaa shellit kustannusyistä pareittain kahden koon välein EU-luokituksella: 39-40, 41-42, 43-44, 45-46. Sisäkengät valmistetaan pituudelta ja leveydeltä joka koolle yksilöllisesti, mutta korkeudet menevät yleensä pareittain.


title: Freestylerullaluistelu

text: Ulkokengän alle ruuvatut kiskot ovat olennainen osa freestylerullaluistelua. Kiskoilla liu'utaan tehden erilaisia temppuja jotka riippuvat luistimien asennosta. Kiskot on valmistettu erittäin kovasta muovista, jotta ne liukuisivat paremmin. Niiden keskellä on kolo, joka mahdollistaa liukumisen poikittain.


title: Freestylerullaluistelu

text: Kiskoja on lukuisia eri malleja. Yleisin on nelirenkainen kisko, joissa keskimmäiset renkaat on mahdollista ottaa pois tai vaihtaa koviin muovisiin grindirenkaisiin. Freestyle-kiskoissa ei ole paikkoja keskimmäisille renkaille.


title: Freestylerullaluistelu

text: 1990-luvun lopulla markkinoille tuli Universal Frame System (UFS), mikä mahdollistaa eri merkkisten kiskojen käyttämisen luistimissa. Kiinnitysruuvien reiät ovat samassa kohdassa kiskon tai luistimen koosta huolimatta.


title: Freestylerullaluistelu

text: Ulkokengän alla on soulit, eli kovamuovista valmistetut levennykset, jotka mahdollistavat liukumisen pituussuunnassa. Niiden keskellä on pyöreähkö kolo, mikä mahdollistaa liukumisen poikittain ulkokenkään nojaten. Joissain souleissa kolon korvaa erillinen vaihdettava backslide plate. Markkinoilla on luistinmalleja, joihin käy eri merkkiset ja kokoiset soulit, jolloin luistimia voi muokata omien luistelutottumuksien mukaan.


title: Freestylerullaluistelu

text: Tavallisia rullaluistimia pienemmät rengaskoot mahdollistavat paremman kontrollin sekä alemman tasapainon keskipisteen. Yleisimmät rengaskoot ovat 53–62 mm välillä. Renkaan kulutuspinta on valmistettu pääosin polyuretaanista ja ydin muoviseoksesta. Muoviset grindirenkaat ovat halkaisijaltaan noin 35–48 mm.


title: Sirkka Saari

text: Sirkka Kyllikki Suortti, kirjailijanimi Sirkka Saari (s. 8. joulukuuta 1913 Helsinki) on suomalainen kirjailija.


title: Sirkka Saari

text:
Nimellä "Sirkka Saari":
Nimellä "Sirkka Suortti":
Nimellä "Kyllikki Suortti":


title: British Empire Trophy 1950

text: British Empire Trophy 1950 oli kaudella 1950 ajettu Formula 1 -osakilpailu, joka ei kuulunut MM-sarjaan. Se ajettiin 15. kesäkuuta 1950 Douglas Circuitilla Douglasin kaupungissa Mansaarella. 36-kierroksisen kilpailun voitti ERA-kuljettaja Bob Gerard.


title: Morse-potentiaali

text: Morse-potentiaali kuvaa kaksiatomisen molekyylin ydinten välistä potentiaalienergiaa etäisyyden funktiona. Morse-potentiaali on empiirinen eli koetuloksiin perustuva malli ja ottaa huomioon sen, että todellisten molekyylien potentiaalit eivät ole harmonisia. Morse-potentiaali on saanut nimensä amerikkalaisen fyysikon Philip McCord Morse mukaan.


title: Morse-potentiaali

text:
Morsepotentiaali on muotoa
missä D on sidoksen dissosioitumisenergia, r on keskimääräinen sidospituus ja a on molekyylikohtainen vakio.


title: Perkele! Lauluja Suomesta

text: Perkele! Lauluja Suomesta on M.A. Nummisen vuonna 1971 julkaistu soundtrack-albumi. Albumin kappaleet on esitetty Jörn Donnerin vuonna 1971 ohjaamassa dokumenttielokuvassa "Perkele! Kuvia Suomesta".


title: Perkele! Lauluja Suomesta

text: Albumin kappaleet on säveltäneet ja sanoittaneet M.A. Numminen ja Jarkko Laine. Sovituksesta vastasi Jani Uhlenius. Nummisen lisäksi albumilla laulavat Rauli Badding Somerjoki ja Arja Saijonmaa.


title: Naxos

text: Naksos (, ) tai Naxos/Náxos () voi viitata seuraaviin:


title: Naksos (Sisilia)

text: Naksos (, ) oli antiikin aikainen kaupunki ja kaupunkivaltio ("polis") Sikeliassa eli Sisilian saarella nykyisen Italian alueella. Se sijaitsi saaren itärannikolla. Nykyisin paikalla on kaupunki nimeltä Giardini-Naxos, jota turistioppaissa saatetaan nimittää vain Naxokseksi.


title: Naksos (Sisilia)

text: Naksoksen kaupunki oli Sisilian ensimmäinen kreikkalainen siirtokunta ja perustettiin vuonna 734 eaa. Se kukoisti erityisesti klassisella kaudella noin 460–403 eaa. Kaupunki joutui vastakkain Syrakusan kanssa, ja Syrakusa tuhosi sen vuonna 403 eaa. Jäljelle jääneet naksoslaiset asettuivat myöhemmin hieman pohjoisemmaksi Tauromenionin kaupunkiin.


title: Naksos (Sisilia)

text: Naksoksen kaupunki sijaitsi Sisilian itärannikolla, keskeisellä paikalla Kreikasta läntiseen Sisiliaan kulkevan laivareitin varrella. Se oli rakennettu alavalle niemelle, joka tunnetaan nykyisin nimellä Capo di Schisò, ja rannikkotasangolle nykyisen kaupungin etelälaidalla. Tasanko on muodostunut läheisestä Mojo-tulivuoresta virranneesta laavasta. Kaupungin satama oli niemen pohjoispuolella olleessa lahdessa. Niemen lounaispuolelta virtasi joki, joka nykyisin tunnetaan nimellä Santa Venera. Kauempana kaupungin lounaispuolella virtasi suurempi Akesines (nyk. Alcantara) -joki. Kaupungin pohjois- ja luoteispuolella sijaitsivat Tauros-vuoret.


title: Naksos (Sisilia)

text: Naksoksen kaupunkivaltion hallussa ollutta aluetta ei tunneta kovin hyvin. Se ulottui rannikolla erityisesti kaupungista etelään mainittujen kahden joen laaksoihin, ja sen alueen kooksi on arvioitu noin 200–500 neliökilometriä. Alueella sijaitsi oletettavasti myös muita asutuksia. Yksi näistä on voinut olla myöhemmän Tauromenionin eli nykyisen Taorminan paikalla. Naksoksen pohjoispuolella sijaitsi Zanklen eli myöhemmän Messenen alue ja eteläpuolella Katanen alue.


title: Naksos (Sisilia)

text: Sisilian Naksosta ei pidä sekoittaa Naksoksen polikseen Naksoksen saarella Kykladeilla Kreikassa.


title: Naksos (Sisilia)

text: Naksoksen paikka on ollut asuttu jo neoliittisella ja pronssikaudella. Ennen kreikkalaisten tuloa aluetta asuttivat sikulit. Naksoksen kaupunki perustettiin vuonna 734 eaa. Sen perustivat Euboian Khalkiista saapuneet siirtokuntalaiset. Eräiden tietojen mukaan perustajien joukossa oli myös joitakin joonialaisia ja megaralaisia asuttajia. Osa tuli todennäköisesti Kykladien Naksoksesta, Khalkiin liittolaiskaupungista, mistä kaupunki sai nimensä. Jostakin syystä kukaan antiikin aikainen kirjailija ei kuitenkaan mainitse kaupungin nimen alkuperää. Naksos oli koko Sisilian ensimmäinen kreikkalainen siirtokunta, sillä se perustettiin vuosi ennen Syrakusaa. Eforoksen mukaan siirtokuntalaisten johtajana olisi toiminut ateenalaista syntyperää ollut Theokles (tai Thukles). Thukydideen mukaan kaupunki oli kuitenkin puhtaasti khalkislainen siirtokunta, ja sellaisena sitä pidettiin ainakin myöhempinä aikoina. Siirtokuntalaisten suojelijana toimi Apollon Arkhegetes.


title: Naksos (Sisilia)

text:
Kaupunkiin on pian sen perustamisen jälkeen tullut lisää asuttajia, sillä vain muutama vuosi kaupungin perustamisen jälkeen, vuonna 730 eaa., Naksoksen khalkislaiset pystyivät itse lähettämään joukon siirtokuntalaisia perustamaan ensin Leontinoin ja sitten Katanen. Leontinoin perustajaksi mainitaan Theokles ja Katanen perustajaksi khalkislainen Euarkhos. Strabonin ja Pseudo-Skymnoksen mukaan myös Zankle perustettiin Naksoksesta käsin. Thukydides ei vahvista tätä, mutta koska Zankle oli varmuudella khalkislainen siirtokunta, perustajiin kuului todennäköisesti myös naksoslaisia emäkaupungista tulleiden ohella. Myös Kallipolis oli Naksoksen siirtokunta.
Uusien siirtokuntien perustaminen kertoo Naksoksen menestyneen ja vaurastuneen. Muutoin sen varhaishistoriasta tiedetään vain vähän. Ensimmäiset maininnat koskevat kaupungin kohtaamia onnettomuuksia. Herodotoksen mukaan Naksos oli yksi Gelan tyrannin Hippokrateen piirittämistä ja valtaamista kaupungeista noin vuonna 498–491 eaa. Kaupunki vaikuttaisi tämän jälkeen säilyneen Gelan alaisuudessa.


title: Naksos (Sisilia)

text: Naksos löi omaa hopearahaa 500-luvulta eaa. ja pronssirahaa 400-luvulta eaa. lähtien. Kaupungin lyömissä rahoissa esiintyi tyypillisesti Dionysoksen pää ja toisella puolella viinirypäleterttu tai myöhemmin kantharosta kohottava sileeni. Kaupungin kansalaisesta käytettiin etnonyymiä "Naksios" (). 500-luvulla eaa. kaupungista oli kotoisin urheilija Teisandros, joka voitti sekä Olympian että Python kisat neljästi.


title: Naksos (Sisilia)

text:
Myöhemmin Naksos vaikuttaa päätyneen Syrakusan tyrannin Gelonin ja tämän veljen Hieronin valtaan, sillä kaupungin tiedetään olleen viimeksi mainitun alaisuudessa vuonna 476 eaa. Kyseisenä vuonna Hieron siirrätti Naksoksen ja Katanen asukkaat Leontinoihin ja asutti tyhjilleen jääneet kaupungit uudella väellä vahvistaakseen omaa valtaansa.
Naksoksen ei kerrota kapinoineen muiden kaupunkien tavoin Hieronin kuoltua, mutta ilmeisesti se palautettiin vanhalle khalkislaiselle väestölleen Katanen tavoin vuonna 460 eaa. Arkeologisten löytöjen perusteella kaupunki rakennettiin tämän jälkeen uudelleen. Seuranneella ajalla khalkislaiset Naksos, Leontinoi ja Katane olivat liitossa Syrakusaa ja saaren muita doorilaisia kaupunkeja vastaan. Muut kaupungit tukivat Leontinoita sen jouduttua konfliktiin Syrakusan kanssa vuonna 427 eaa. Ateenan ensimmäisen, Lakheen ja Kharmideen johtaman Syrakusaan suuntautuneen sotaretken aikaan 427–425 eaa. Naksos liittyi Ateenan puolelle. Kaupunki tuki Ateenaa myös toisen ja suuremman Sisilian sotaretken alkaessa vuonna 415 eaa., ja salli ateenalaisten rantautua kaupunkiin. Lopulta Naksos ja Katane olivat Sisilian ainoat kreikkalaiskaupungit, jotka olivat sodassa Ateenan puolella.


title: Naksos (Sisilia)

text: Ateenan sotaretken epäonnistuttua khalkislaiset kaupungit olivat luonnollisesti vihollisuuksissa Syrakusan kanssa. Riidat unohdettiin vuonna 409 eaa., kun saaren kaikkia kreikkalaiskaupunkeja kohtasi yhteinen uhka Karthagon taholta. Naksoksen sijainti pelasti sen sodassa samalta kohtalolta, jonka Akragas, Gela ja Kamarina kokivat. Naksos joutui kuitenkin kohtaamaan Syrakusan vuonna 404/403 eaa., kun sen tyranni Dionysios suuntasi aseensa saaren khalkislaisia kaupunkeja vastaan. Hän sai vallattua Naksoksen sen sotapäällikkönä toimineen Prokleen tekemän maanpetoksen avulla. Tämän jälkeen hän tuhosi koko kaupungin, myi kaikki kaupunkilaiset orjiksi ja antoi kaupungin alueet sikuleille.


title: Naksos (Sisilia)

text: Kaupungin maat saaneet sikulit rakensivat uuden asutuksen läheiselle Tauros-vuorelle vuonna 396 eaa. Se kasvoi huomattavaksi kaupungiksi, joka sai nimen Tauromenion (lat. "Tauromenium"). Rhegionlaiset yrittivät saada entiset naksoslaiset ja katanelaiset asutettua Mylaihin, mutta messeneläiset ajoivat nämä pois jonkin ajan kuluttua. Tämän jälkeen naksoslaiset hajaantuivat eri puolille saarta.


title: Naksos (Sisilia)

text: Vuonna 358 eaa. Andromakhos, historioitsija Timaioksen isä, kokosi naksoslaiset maanpakolaiset yhteen ja asetti nämä Tauromenioniin, josta tuli tämän jälkeen kreikkalainen kaupunki ja Naksoksen perillinen. Tämän vuoksi esimerkiksi Plinius vanhempi sanoo virheellisesti Tauromenionin olleen aiemmin nimeltään Naksos.


title: Naksos (Sisilia)

text: Naksoksen paikka jäi autioksi. Aiemmin on ajateltu, ettei sitä koskaan rakennettu uudestaan, mutta uudemman tutkimuksen valossa paikalle syntyi vähäinen asutus 300-luvun eaa. jälkimmäisellä puoliskolla. Se löi muun muassa omaa rahaa. Asutus paikalla säilyi pienimuotoisena roomalaiselle ja bysanttilaiselle kaudelle saakka.


title: Naksos (Sisilia)

text: Naksoksen paikalla on suoritettu arkeologisia kaivauksia muun muassa 1980- ja 1990-luvuilla. Suomen Ateenan-instituutti suoritti paikalla arkeologisia tutkimuksia vuosina 2012–2017 yhdessä Suomen Rooman-instituutin ja Naxoksen arkeologisen puiston kanssa. Tutkimusprojekti keskittyi kaupunkikuvan kartoitukseen ja geofyysiseen tutkimukseen, jonka tavoitteena oli muun muassa kaupungin asemakaavan sekä suurimpien rakennusten sijainnin selvittäminen ilman varsinaisia kaivauksia. Tutkimus kattoi koko kaupunginmuurien sisäpuolisen alueen. Suomalaisten puolelta projektin johtajana toimi Jari Pakkanen.


title: Naksos (Sisilia)

text: Asemakaava ja kaupunginmuurit


title: Naksos (Sisilia)

text: Naksoksessa on ollut suunniteltu asemakaava arkaaiselta kaudelta 600-luvulta eaa. lähtien. Se on merkittävä, koska se on varhainen esimerkki kreikkalaisen siirtokunnan kaupunkisuunnittelusta ja edelsi Hippodamoksen nimiin laitettuja myöhempiä kreikkalaisten kaupunkien asemakaavoja. Asemakaava uusittiin kokonaisuudessaan jälleenrakennuksen yhteydessä noin 460 eaa., ja pääkadut käännettiin aiemmasta koillis-lounaissuuntaisesta hieman enemmän itä-länsisuuntaisiksi. Jälkimmäisessä vaiheessa leveitä pääkatuja oli kolme ja niiden kanssa ristenneitä karkeasti pohjois-eteläsuuntaisia poikkikatuja 14. Korttelit olivat pitkiä ja kapeita, ja niiden koko oli noin 39,2 × 156,7 metriä.


title: Naksos (Sisilia)

text: Kaupungin länsiosassa sijaitsi pyhäkköjen alue, rannikolla koillisosassa satama ja sen lähellä agora eli kokoontumis- ja kauppapaikka. Kaupungin pohjoisosassa olivat savenvalajien korttelit ("kerameikos"), joista on löydetty työpaja- ja varastotilojen jäänteitä sekä välineitä, kuten savenvalajien käyttämiä muotteja.


title: Naksos (Sisilia)

text:
Kaupunki on ollut ympäröity muurein 500-luvulla eaa. Tätä ennen kaupunkilaiset ovat saattaneet käyttää linnoituksena paikalla ollutta pronssikautista linnaketta. Muureista on säilynyt laajoja osia niiden kolmelta sivulta, mutta ei juurikaan pohjoislaidalta.
Apollon Arkhegeteen pyhäkkö


title: Naksos (Sisilia)

text: Naksoksen tunnetuimpiin pyhäkköihin kuului Apollon Arkhegeteen pyhäkkö ja alttari. Se oli omistettu kaupungin perustajien suojelijana toimineelle Apollonille. Tapana oli, että kaikki kaupungista Kreikkaan pyhää tehtävää varten lähetetyt lähettiläät ("theoroi") uhrasivat alttarilla lähtiessään ja palatessaan. Thukydideen mukaan pyhäkkö sijaitsi kaupungin ulkopuolella. Sen arvellaan sijainneen lähellä satamaa kaupungin niemen pohjoispuolella. Alttari jäi jäljelle myös kaupungin tuhon jälkeen, ja se mainitaan vielä Sextus Pompeiuksen sodan yhteydessä vuonna 36 eaa.


title: Naksos (Sisilia)

text:
Afroditen pyhäkkö
Kaupungin lounaislaidalta läheltä Santa Venera -jokea on löydetty pyhäkköalue, jota arvellaan antiikin lähteissä mainituksi Afroditelle omistetetuksi pyhäköksi. Tunnistus on kuitenkin epävarma, ja sitä on ehdotettu myös Heran pyhäköksi. Pyhäkköalue on ajoitettu 600–500-luvuille eaa. Sieltä on löydetty kahden temppelin rauniot. Niin kutsuttu Temppeli A on ajoitettu 600-luvulle eaa. ja niin kutsuttu Temppeli B noin vuoteen 525 eaa. Paikalta on löydetty myös pienempien rakennusten jäänteitä sekä alttari. Pyhäkköalueen rakennukset on ollut koristeltu terrakotasta tehdyillä koristeilla, joissa esiintyy lotuksenkukkia ja palmunlehtiaiheita. Merkittävimpiin kuuluvat sileenihahmoiset antefiksit. Pyhäkköalue on ollut ympäröity temenos-muurilla.


title: Naksos (Sisilia)

text: Hautausmaat


title: Naksos (Sisilia)

text: Kaupungin hautausmaita on löydetty Santa Venera -joen läheltä. 500–400-luvuille eaa. ajoittuvat haudat sijaitsevat joen länsipuolella hieman kauempana, ja 300-luvun eaa. haudat joen läheisyydessä sekä kukkuloilla.


title: Naksos (Sisilia)

text: Esinelöydöt


title: Naksos (Sisilia)

text: Naksoslaista keramiikkaa on löydetty paljon. Kaupunki tuotti erityisesti 700–600-luvuilla eaa. omintakeista keramiikkaa, joka oli saanut vaikutteensa Euboialta ja Kykladeilta. Myös löydettyjen rahojen tyyppi sekä piirtokirjoituksissa käytetty kirjaimisto todistavat yhteyksistä Kykladien Naksokselle.


title: Naksos (Sisilia)

text: Kaupungista tehtyjä esinelöytöjä esittelee arkeologisen alueen yhteydessä toimiva Naxoksen arkeologinen museo.


title: Jersey Road Race 1950

text: Jersey Road Race 1950 oli kaudella 1950 ajettu Formula 1 -osakilpailu, joka ei kuulunut MM-sarjaan. Se ajettiin 9. heinäkuuta 1950 Saint Helierin radalla Jerseyssä. 55-kierroksisen kilpailun voitti Ferrari-kuljettaja Peter Whitehead.


title: Vastaanottajasolu

text: Vastaanottajasolu on hermosolun aksonin hermopäätteen synapsin lähettämän synaptisen viestin vastaanottaja, jolla on reseptori. Vastaanottajasolu voi olla esimerkiksi lihassolu tai muu somaattinen solu. Tällaista hermoviestintää kutsutaan synaptiseksi. Somaattinen solu muuntaa vastaanotetun sähköisen viestin nopeasti kemialliseksi.


title: Vastaanottajasolu

text: Lähettäjähermosolu voi lähettää käskyjä esimerkiksi elimistön hormonitoimintaan vaikuttaville soluille, ja näin keskushermosto voi vaikuttaa elinten toimintaan.


title: Vastaanottajasolu

text: Vastaanottajasolu voi tarkoittaa myös kemiallisten viestien vastaanottajaa, esimerkiksi hormonien, entsyymien tai muiden proteiinien, sekä lääkeaineiden kohdesolua. Esimerkkinä immuunijärjestelmän sytokiini. Myös näitä viestejä vastaanottavaa proteiiniä kutsutaan reseptoriksi.


title: Timi

text: Timi on suomalainen miehen etunimi. Yleisemmän Timo-nimen tavoin se on syntynyt lyhentymänä kreikkalaisperäisestä nimestä Timotheos (Τιμόθεος), joka merkitsee "Jumalaa kunnioittavaa".


title: Timi

text: Nimi Timi on alkanut yleistyä vasta 1960-luvulta lähtien; sitä ennen se esiintyi vain muutamalla henkilöllä. Vuoden 1960 alusta toukokuuhun 2016 mennessä se on Väestörekisterikeskuksen tietojen mukaan annettu 1414 henkilölle. Timin nimipäivä on samoin kuin Timonkin 9. toukokuuta.


title: Naturally (albumi)

text:
Naturally on yhdysvaltalaisen laulaja-lauluntekijä ja kitaristi J. J. Calen ensimmäinen studiolevy vuodelta 1972. Sen on tuottanut Audie Ashworth Audigram-yhtiöstä. Levyn on julkaissut Mercury Records ja CD:n sarjanumero on 830 042-2. Levyn kappalenumeroiden äänityspäivämäärät ovat:Kappaleet 3-6, 8, 9 ja 11 on äänitetty Mt. Julietissa, Tennesseessä studiossa nimeltä Bradley's Barn. Äänittäjinä ovat toimineet Joe Mills ja Jim Williamson. Loput kappaleet on äänitetty Nashvillessa, Tennesseessä Moss Rose Studiossa. Äänittäjänä on ollut James Long.Kaikki laulut on tehnyt J.J. Cale paitsi kappaleen "Clyde" yhteistyössä C.W. Beaversin kanssa.
Laulujen alkuperäinen julkaisija on Johnny Bienstock Music paitsi kappaleen "After Midnight" osalta Viva Music Inc. Tuotanto-oikeudet omistaa Hollannissa toimiva Phonogram Int. B.V.


title: Carl Wilhelm von Sydow

text: Carl Wilhelm von Sydow (21. joulukuuta 1878 Ryssby – 4. maaliskuuta 1952) oli ruotsalainen kansatieteilijä.


title: Carl Wilhelm von Sydow

text: Carl Wilhelm von Sydowista tuli ylioppilas 1897, ja ryhtyi sen jälkeen ylioppilaaksi Lundin yliopistoon. Hänestä tuli filosofian tohtori 1909, ja 1910 hänestä tuli pohjoismaisen ja vertailevan kansatieteen dosentti.


title: Carl Wilhelm von Sydow

text: Sydow liittyi Lundin taide- ja historialliseen museoon. Hän oli suuri vaikuttaja Ruotsin ja kansainvälisen kansatieteen keskuudessa.


title: George Albert Smith (keksijä)

text: George Albert Smith (4. tammikuuta 1864 Lontoo, Englanti, Yhdistynyt kuningaskunta – 17. toukokuuta 1959 Brighton, Englanti, Yhdistynyt kuningaskunta) oli brittiläinen keksijä, hypnotisoija, ajatustenlukija, astronomi ja brittiläisen elokuvan varhaisimpia edustajia.


title: George Albert Smith (keksijä)

text: Georg Albert Smith syntyi Lontoossa. Perheen isän kuoleman jälkeen perhe muutti Brightoniin. Smith oli 17-vuotiaana kuuluisa lavahypnotisoija ja ajatustenlukija. Psyykkisen tutkimuksen seura uskoi hänellä todella olleen yliluonnollisia kykyjä. Smith kuului seuraan 1883–1888, ja hän kirjoitti tutkimuksen telepatiasta 1889.